'n Spreekwoord is 'n kort, kernagtige gesegde, waarin 'n algemene waarheid of wyse les uitgedruk is. Enkele voorbeelde van Afrikaanse spreekwoorde: Elke hond kry sy dag. Haastige hond verbrand sy mond. Hoë bome vang die meeste wind. In die land van die blindes is eenoog koning. Kop in een mus. In rep en roer, d.w.s. 'n groot opskudding, in beweging, in beroering; afkomstig van die Nederlandse "het reppen en roeren", welke werkwoorde beide "beweging" beteken. Nederlands ken ook die spreekwoord in sy Afrikaanse vorm. Idioom Die eksterne skakels hieronder bevat versamelings Afrikaanse spreekwoorde: Spreekwoorde by Wordpress Spreekwoorde by Wikiquote https://www.encyclo.nl/begrip/in_rep_en_roer Opgespoor en besoek op 27 Mei 2020 Hierdie artikel is ’n saadjie. Voel vry om Wikipedia te help deur dit uit te brei.


Franz Kafka (* 3 Julie 1883 in Praag, destyds Oostenryk-Hongarye; † 3 Junie 1924 in Kierling naby Klosterneuburg, Oostenryk; selde Tsjeggies František Kafka) was 'n Duitstalige skrywer. Sy hoofwerke sluit naas drie romans en romanfragmente (Der Prozess, Das Schloss en Amerika) 'n groot aantal verhale asook sy briefwisseling met Felice Bauer en Milena Jesenská in. Kafka se werke is merendeels eers ná sy dood en teen sy uitgesproke wil deur sy intieme vriend, kollega en biograaf Max Brod gepubliseer en het blywende invloed op die 20ste eeuse wêreldliteratuur uitgeoefen. Franz Kafka is in 'n Joodse koopmansgesin gebore en het in 1906 in regswetenskappe gepromoveer. Twee jaar later het hy 'n loopbaan as assuransie-amptenaar in Praag begin. In 1922 het hy as gevolg van 'n ernstige siekte ('n larinks-karsinoom) afgetree. Sy literêre werk is sterk beïnvloed deur die verdrukkende oorheersing van sy vader (Das Urteil 1913; Brief an den Vater 1919) asook problematiese liefdesverhoudings met onder meer Felice Bauer (1887-1960) en Milena Jesenská (1896-1944).


Sven Vurkbaard (Deens: Svend Tveskæg; c. 960, Denemarke – 3 Februarie 1014, Engeland) was koning van Denemarke, Engeland en dele van Noorweë. Hy was na bewering die stigter van die stad Kopenhagen saam met sy seun Knoet die Grote. Sy bynaam kom van sy hooivurkvormige baard wat in dié tyd gewild was, veral in Engeland. Groot dele van Sven se lewe word betwis. Die besonderhede weerspreek mekaar dikwels, veral in geskrifte uit sy tyd soos die Anglo-Saxon Chronicle, Adam van Bremen se Gesta Hammaburgensis Ecclesiae Pontificum en die Heimskringla, ’n 13de-eeuse werk deur die Yslandse skrywer Snorri Sturluson. Sven was ’n Vikingleier wat sy pa, Harald Bloutand, in 986 opgevolg het as koning van Denemarke. Op 9 September 999 het hy, saam met die Swede, die Noorse koning Olaf I Tryggvason in die Seeslag van Svolder verslaan. Olaf het tydens die gevegte verdrink. In 1000 het Sven die mag in ’n deel van Noorweë oorgeneem. Sven het met ’n hele reeks aanvalle op Engeland begin nadat koning Ethelred II in 1002 besluit het om alle Dene in die land uit te moor uit vergelding vir die talle Deense invalle in dié tyd.


Ella Fitzgerald (25 April 1917 – 15 Junie 1996) was 'n Amerikaanse aktrise en komponis. Sy was bekend vir haar rolle in die rolprente When Harry Met Sally... (1989), Sphere (1998), Mr. Nobody (2009), en Assassin's Creed (2016). 1958: St. Louis Blues 1989: When Harry Met Sally... 1989: Benny Carter: Symphony in Riffs 1998: Sphere 2004: Improvisation 2009: Mr. Nobody 2012: The Music According to Antonio Carlos Jobim 2016: Assassin's Creed 2017: Pure Love: The Voice of Ella Fitzgerald 1952: Saturday Night Dance Party 1955: Music 55 1985: Buonasera Raffaella 1992: Fuzzy's værksted 1959: Swing Into Spring! 1960: Ella Fitzgerald in Australia 1962: President Kennedy's Birthday Salute 1964: Ella 1978: Bing Crosby: His Life and Legend 1979: Arthur Fiedler: Just Call Me Maestro 1981: The Grammy Hall of Fame 1989: The Unforgettable Nat 'King' Cole 1991: The Very Best of the Ed Sullivan Show 1993: Victor Borges Tivoli 150 år 2002: Sinatra: The Classic Duets 2003: Strangers in the Night: The Bert Kaempfert Story 2014: Jazz Legends in Their Own Words 2015: My Music: Songbook Standards - As Time Goes By 1991: Nat King Cole: The Incomparable Nat King Cole Volume 1 1995: Oscar Peterson: Music in the Key of Oscar 1998: Monterey Jazz Festival: 40 Legendary Years Ella Fitzgerald in die Internet-rolprentdatabasis Ella Fitzgerald op Facebook


Barbra Joan Streisand (gebore 24 April 1942) is 'n Amerikaanse sanger, regisseur, vervaardiger en aktrise.


Punies is 'n uitgestorwe Noordwes-Semitiese taal. Die taal het ontstaan uit Fenisies wat deur die Fenisiese koloniste gepraat is wat hulle op die kus van die huidige Tunisië gevestig het. Die oudste vestiging daar was Utica (tradisionele datum 1101 v.C.). Later is dit deur Kartago oorvleuel. Die Fenisies het met die Numidiese en Berbertale van Noord-Afrika in kontak gekom en het stadig begin om van die taal van Fenisië self af te wyk. Met die Kartaagse Ryk het die taal hom oor die westelike helfte van Middellandse See versprei. Ook in Rome was dit bekend. Die Romeinse digter Plautus skryf byvoorbeeld in omtrent 200 v.C. 'n komedie Poenulus waarin 'n akteur party sinne in Punies spreek, wat dalk ook in Rome verstaan word. Aanvanklik word Punies met die Fenisiese alfabet van 22 medeklinkers geskryf. Van die tekens word later soms ook as klinkers gebruik. Ná die vernietiging van Kartago in 146 v.C. kom Punies onder die invloed van Latyn wat die taal van die Romeinse Ryk is en neem Latynse leenwoorde op. Die neo-Puniese taal word nog tot in die 4de eeu n.C. van Libië tot Marokko aangetref.


Harry Heinz Schwarz (Keulen, Republiek van Weimar, 13 Mei 1924 – 5 Februarie 2010, Johannesburg, Suid-Afrika) was 'n Suid-Afrikaanse politieke leier en leier van die kortstondige Reformisteparty. Hy emigreer as seun na Suid-Afrika weens die toename in Jodehaat in Duitsland, waarna hy 'n leerder was aan die Laerskool Tamboerskloof, die SACS in die Kaap en die Hoër Seunskool Jeppe in Johannesburg. Na matriek het hy hom as regsgeleerde aan die Universiteit van die Witwatersrand en aan die Universiteit van Londen bekwaam. Sy politieke loopbaan het in 1951 begin toe hy as kandidaat van die Verenigde Party lid van die Johannesburgse stadsraad word. In 1958 word hy tot die Transvaalse Provinsiale Raad verkies en word leier van die Amptelike Opposisie. Hy word in 1974 verkies as Volksraadslid vir Yeoville. Schwarz verlaat die Verenigde Party vroeg in die parlementsitting van 1975 saam met vier ander Volksraadslede en stig saam met hulle op 11 Februarie 1975 die Reformisteparty. Ná geslaagde onderhandelings met die Progressiewe Party smelt die twee partye saam as die Progressiewe Reformisteparty op 25 Julie 1975 met Colin Eglin as leier.


Quanzhou (Chinees: 泉州) is 'n stad in die Chinese provinsie Fujian met 'n bevolking van 8 128 530 in 2010. Die stad is geleë aan die kus van die Suid-Chinese See in die suidooste van China. Quanzhou was tydens die Mongoolse Yuan-dinastie een van die belangrikste hawestede ter wêreld. Die stad is deur bekende reisigers soos Marco Polo en Ibn Battuta besoek. Die Emporium van die wêreld in Song-Yuan China is in 2021 deur Unesco as 'n wêrelderfenisgebied gelys. Wikimedia Commons het meer media in die kategorie Quanzhou. (en) Toerisme-inligting oor Quanzhou op Wikivoyage (zh) Amptelike webwerf Geargiveer 7 Julie 2021 op Wayback Machine (en) (fr) Amptelike Unesco-bladsy Hierdie artikel is ’n saadjie. Voel vry om Wikipedia te help deur dit uit te brei.


'n Taalklank waarby die spreekkanaal sodanig vernou is dat die uitgaande asem 'n duidelik hoorbare geruis veroorsaak, bv. die f-, v-, s-klanke. Dit word ook glyer, spirant of wrywingsklank genoem. (Latyn: fricare = vrywe)


Bio-etanol is 'n tipe alkohol (of etanol) wat uitsluitlik uit biomassa soos suiker (suikerriet, suikerbeet), koring of mielies, of uit die biologies komposteerbare bestanddele van afval vervaardig word en as alternatief vir petrol in binnebrandenjins gebruik kan word. Die term bio-etanol is 'n kofferwoord wat uit die samevoeging van biogeen en etanol gevorm is. Na etanol, wat uit plantafval, hout, strooi of hele plante vervaardig word, word ook as sellulose-etanol verwys. Etanol kan by oliederivate gemeng word om as etanol-brandstof vir otto-enjins te dien, maar ook as suiwer etanol (E100) of saam met ander alkohole soos metanol (metielalkohol) as biobrandstof gebruik word. Ná die olieskok van die 1970's is biobrandstowwe as alternatief vir fossiele brandstowwe herontdek. Aangesien die verbranding van biobrandstof 'n skoner proses is as dié van fossiele energiebronne, het bio-etanol net soos bio-diesel 'n gewilde ekologiese produk geword wat daarnaas ook geskik was om die Europese Unie en die Verenigde State se groot graanoorskot van die hand te sit. In verband met die Kioto-protokol is hernieubare energiebronne grootskaals ingespan om die vrystelling van koolstofdioksied te verminder.


Erbium is ’n chemiese element met die atoomgetal 68 en simbool Er. Dit is in 1843 deur Carl Gustav Mosander ontdek. Erbium val in die lantaniedreeks en is ’n silwerwit metaal as dit kunsmatig geïsoleer word. Natuurlike erbium word op aarde altyd in chemiese vebindings met ander elemente aangetref. As sulks is dit ’n seldsame aardelement wat verbind word met verskeie ander seldsame elemente in die mineraal gadoliniet van Ytterby in Swede, waar yttrium, ytterbium en terbium ontdek is. Dit is 'n sagte en pletbare, silwerwit metaal wat in lug stabieler is as die meeste lantaniede. Dit los nogtans in verdunde sure op. Erbium word in Binne-Mongolie se bastnasiet aangetref, maar dit is 'n kleine komponent. Ander minerale soos xenotiem (yttriumfosfaat) en euxeriet is ryker bronne. Erbium se hoofgebruike hou verband met sy pienk ione Er3+ waarvan die optiese fluoresserende eienskappe veral nuttig is in sekere laserprodukte. Talle mediese toerusting (byvoorbeeld in dermatologie en tandheelkunde) maak gebruik van Er:YAG-lasers en erbium-ione se 2 940 nm-emissie, wat hulpsaam is in onder meer laserchirurgie. As dotering word Er3+ ook gebruik vir ligversterking in optiese vesels.


Volksetimologie is die klankverandering (opsetlik of onopsetlik) van woorde wat betekenisloos is tot nuwe woorde wat verstaanbaarder is. Die ongewone woorde is uitgespreek soos dit vir die sprekers (die gewone mens, breedweg die volk) geklink het en is soms verander of vervorm tot 'n woord wat bekend klink (hetsy deur klank-, hetsy deur begripassosiasie). Volksetimologieë is in Afrikaans eiegoed, en nie uit Nederlands oorgeërf nie. Dit het hetsy uit misverstand, hetsy uit onkunde, hetsy grappenderwys in die volksmond ontstaan. In wese speel volksetimologie nie 'n belangrike rol in die vorming van die nuwe Afrikaanse woordeskat nie. In die negentiende-eeuse Transvaalse koerante word veral met baie konsepte en eiename van Britse (imperialistiese) herkoms mee die spot gedryf. Volgens die taalkundige J.J. Smith is die begrip Volksetymologie in 1852 gemunt deur die Duitse taalgeleerde, "W. Förstemann" (d.i. Ernst Wilhelm Förstemann), wel gegrond op 'n ander taalopvatting. Förstemann en ander taalgeleerdes het destyds die wyse om 'n onbekende woordvorm meer "volks" of "eie" te maak as iets positiefs beskou, 'n uiting van die ware en gesonde volksgees.


Vars water, ook soet water genoem, is in teenstelling met soutwater in beperkte mate op die aarde beskikbaar, vandaar toenemende internasionale, nasionale en ook plaaslike voorskrifte en ander bestuursmaatreëls om die gebruik daarvan te beheer. So het Suid-Afrika in die onlangse jare sy Waterwet (No. 36 van 1998) omvattend hersien. Die feit is dat dié skaars bestaansmiddel in die kern van dier en plant se bestaan is: met slegs sowat 0,75% van die aarde se totale watervoorraad as vars water beskikbaar – sowat driekwart van die 3% van vars water is in gletsers en ander ys opgeneem – vergelyk dit swak met die 97% wat seewater van die totaal uitmaak. Die hoeveelheid see- en vars water op die aarde is 1 385 miljoen kubieke kilometer. Die 0,75% vars water wat "geredelik" beskikbaar is, kom in varswatermere, damme, riviere, grondwater en in die atmosfeer voor. Die hoeveelheid water op die aarde bly konstant en is onderhewig aan die deurlopende waterkringloop van verdamping, reën of sneeu, afvloei en opgaring in damme, mere en die see, van waar die proses opnuut voortgesit word.


Flespos (ook bottelboodskap, bottelpos of bottelbrief) is die benaming wat vir ’n gesprekmiddel gebruik word, waartydens ’n boodskap, dig in ’n fles verseël, (gewoonlik ’n glasbottel, hoewel enige houer wat daartoe in staat is om te dryf en waterdig te bly, aangewend kan word) ter water gelaat word. Hierdie betrokke boodskappe word merendeels nie na ’n bepaalde iemand gerig nie, maar word eerder aan die seestrome oorgelaat wat die eindbestemming, en dus ook die ontvanger daarvan, beïnvloed. Vanweë die eenvoud word sulke briewe dikwels vereenselwig met persone wat op ’n verlate eiland gestrand is, in ’n poging om te hulp gesnel te word. Baie mense stuur egter hierdie boodskappe uit genot, om vas te stel hoe groot die afstand is wat hul bottelboodskap kan aflê, of om nuwe kennisse te bereik. Dit word ook vir wetenskaplike navorsing rakende seestrome ingespan. Flespos of bottelboodskappe kan ook na enige boodskap verwys wat sonder ’n voorafbepaalde bestemming weggestuur word.


.za is die Internettopvlakdomein vir Suid-Afrika. Die .za-domeinname word deur ZADNA uitgegee, wat dan ook vir die topvlakdomein verantwoordelik is. .za is die afkorting van Zuid-Afrika en is 'n erfenis van toe Nederlands nog (tot 1983) 'n amptelike taal van Suid-Afrika was. .sa is die topvlakdomein vir Saudi-Arabië. .ac.za - akademiese en tersiêre gemeenskappe .city.za - vir munisipale regerings. Domeinregistrasie volg binnekort. .co.za - kommersieel, algemene gebruik .edu.za - vir afstandsonderriginstellings .gov.za - regeringsdepartemente .law.za - vir regspraktyke .mil.za - militêre instellings .nom.za - vir persoonlike name, nie organisasies .org.za - vir nie-kommersiële entiteite. .school.za - vir skole in Suid-Afrika .ecape.school.za - Oos-Kaap .fs.school.za - Vrystaat .gp.school.za - Gauteng .kzn.school.za - Kwazulu-Natal .mpm.za - Mpumalanga .ncape.school.za - Noord-Kaap .lp.school.za - Limpopo .nw.school.za - Noordwes .wcape.school.za - Wes-Kaap .alt.za - Historiese geregistreerdes .net.work.za - Netwerkinfrastruktuur. .ngo.za - vir nie-regeringsorganisasies. Nuwe registrasies hangende .za DNA openbare konsultasieproses .tm.za - vir handelsmerke.


Darryl Stephens (gebore 7 Maart 1974) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Noah's Arc (2004), Boy Culture (2006), en Noah's Arc: Jumping the Broom (2008), en in die televisiereeks Noah's Arc (2005). 2004: Noah's Arc 2006: Boy Culture 2008: Noah's Arc: Jumping the Broom 2010: A Bundle of Sticks 2013: Hot Guys with Guns 2016: A Tough Act to Follow 2018: I May Regret 2005: Noah's Arc 2012: DTLA 2013: Boy Culture TV 2017: Fridays 2018: The Strivers Darryl Stephens in die Internet-rolprentdatabasis


Amanda Boxer (gebore 1948) is 'n Engelse aktrise. Sy is bekend vir haar rolle in die rolprente Saving Private Ryan (1998), United 93 (2006), en Malice in Wonderland (2009). 1998: Saving Private Ryan 2005: American Skin 2: Eagles Gathering 2005: Song of Songs 2006: United 93 2009: Malice in Wonderland 1976: Victorian Scandals 1997: Chalk Amanda Boxer in die Internet-rolprentdatabasis


Benedictus V was die 132ste pous van die Rooms-Katolieke Kerk vir ongeveer een maand in die jaar 964. Pous Benedictus V (ook Benedictus Grammaticus) is gebore in Rome, Italië die seun van Johannes. Op 22 Mei 964 volg hy Pous Leo VIII op en regeer tot hy een maand later op 23 Junie 964 deur keiser Otto I afgeset word. Hy word opgevolg deur Pous Johannes XIII. Die naam ‘Benedictus’ beteken 'geseënde'. Pous Benedictus V word soms as 'n teenpous van Pous Leo VIII gesien. Hy word na een maand afgeset deur keiser Otto I en na Duitsland verban. Party bronne (sien PTA skakel) beweer dat hy eintlik bedank het. Hier bly hy onder die sorg van Adeldag, aartsbiskop van Hamburg-Bremen. Hy sterf op 4 Julie 965. Duff, Eamon (2001). Saints and Sinners: A History of the Popes, Yale University Press. ISBN 0-300-09165-6 Maxwell-Stuart, P. G. (2002). Chronicle of the Popes: The Reign-by-Reign Record of the Papacy from St. Peter to the Present, Thames & Hudson. ISBN 0-500-01798-0.


Gerzensee is 'n munisipaliteit in kanton Bern, in die distrik Bern-Mittelland van Switserland. In 2018 het 1215 mense in die munisipaliteit gewoon. In 2000 het 97% van die inwoners Duits gepraat. Demografische Bilanz nach institutionellen Gliederungen STAT-TAB Datenwürfel für Thema 40.3 - 2000 Hierdie artikel is ’n saadjie. Voel vry om Wikipedia te help deur dit uit te brei.


Love & Legehness is die tweede ateljeealbum van die musiekgroep Van Pletzen. Die album is op 3 April vrygestel. Dit bevat samewerking met Early B, Jack Parow, Janie Bay en die beroemde Nederlandse kletsrymer Tim Beumers. Love & Legehness op iTunes (af) undergroundpress: Van Pletzen album


Die R389 is 'n streeksroete in Suid-Afrika wat Noupoort met Philipstown verbind. Die roete begin waar dit aftak van die N9-nasionale pad en weswaarts hou. Die roete het dan 'n verspringende kruising met die N1-nasionale pad, net noord van Hanover en gaan noordoos waar dit dan in Philipstown eindig waar dit in die R48 indraai. Lys van streeksroetes in Suid-Afrika Genommerde roetes in Suid-Afrika Dept Transport


Die Ferapontof-klooster (Russies: Ферапонтов монастырь) in die Wologda-oblast in Rusland is een van die beste oorblywende voorbeelde van Russiese Middeleeuse kuns, die rede wat Unesco gegee het vir die plasing van die klooster op sy wêrelderfenislys. Die klooster is in 1398 deur Sint Ferapont gestig in die onherbergsame Russiese Noorde. Die oudste gebou is die Katedraal van die Herkoms van die Maagd (1490) en dit het die beste bewaar gebly van die drie susterkatedrale wat in die 1490's in die streek gebou is. Al die binnemure is bedek met skilderings deur die beroemde Middeleeuse skilder Dionisius. Tsaar Iwan die Verskriklike het dit self dikwels besoek. In die Tyd van Beroeringe is dit kwaai deur die Pole beskadig, maar daar herbou en verskeie geboue is bygevoeg. Die kerktoring se klokke is vermoedelik die oudstes in Rusland. Namate die klooster ’n al hoe minder belangrike godsdienstige instelling geword het, het dit ’n plek van verbanning vir kerklikes soos patriarg Nikon geword. Dié praktyk is in 1798 deur tsaar Paul stopgesit, dit het in 1904 weer ’n klooster geword, is 20 jaar later deur die Bolsjewiste gesluit en is in 1975 in ’n museum verander.


Die Port Jackson (Acacia saligna) is 'n indringerplant in Suid-Afrika wat inheems is aan Australië waar dit in die suidweste van die land voorkom. Die boom staan ook bekend as die goudwilger. Die plant groei in fynbos, kusduine, langs paaie, waterlope en bosveld. Die boom word tot 7 m hoog, is middelgroot, immergroen en doringloos. Die plant kom voor as 'n boompie of struik. Die bas is glad en liggrys. Die takke is dikwels verwronge met groot bruin galle of swelsels. Die blare is enkelvoudig, ellipties en heldergroen. Die heldergeel blomme kom in bolvormige hofies voor. Hulle is oorvloedig en okselstandig. Die saadpeul het 'n harde, ligkleurige rand. Die boom word vir duinherwinning en looibas gekweek. Wikispecies het meer inligting oor: Acacia saligna Alfabetiese lys van Suid-Afrikaanse bome Lys van indringerplante in Suid-Afrika Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Hierdie artikel is ’n saadjie. Voel vry om Wikipedia te help deur dit uit te brei.


Kleinvoet is die bynaam van die fossiel van ’n buitengewone, volledige Hominini-skedel wat in 1994–'98 in die Sterkfonteingrotte in Suid-Afrika ontdek is. Terwyl die paleoantropoloog Ronald J. Clarke in 1994 deur museumbokse met die etiket "Cercopithecoids" gekyk het, het hy afgekom op fossielstukke waarvan hy verskeie herken het as dié van ’n hominien. Hy het vier linkervoet-bene gesien wat gelyk het of dit aan dieselfde persoon behoort. Dié stukke was van die Silberberg-grot by Sterkfontein. Hulle is beskyf as dele van die genus Australopithecus en is gekatalogiseer as Stw 573. Omdat die bene so klein was, het hy dit "Kleinvoet" gedoop. Hy het in 1997 nog bene van dieselfde individu in aparte sakke gevind, onder meer ’n deel van die distale skeenbeen wat duidelik van die res van die been afgeskeur is. Hy het twee assistente, Stephen Motsumi en Nkwane Molefe, na die Silberberg-grot gestuur om die passende stuk van die skeenbeen te probeer vind. Twee dae later is die res van die been gevind waar dit uit ’n rots steek. Hier het dr.


Philosophiae Naturalis Principia Mathematica is waarskynlik een van die invloedrykste en belangrikste wetenskapboeke van alle tye. Isaac Newton publiseer hierdie boek in drie volumes op 5 Julie 1687, en plaas fisika daarme op 'n standvastige wiskundige basis. Dit bevat Newton se bewegingswette wat die basis vorm van kassieke meganika, asook sy universele gravitasiewet. Hy lei ook Kepler se wette af vir die beweging van die planete (wat eers empiries verkry is).


Die Internasionale Unie vir die Bewaring van die Natuur en Natuurlike Hulpbronne (IUBN) is 'n internasionale organisasie wat hom toewy aan die bewaring van natuurlike hulpbronne. Dit is in 1948 gestig, en die hoofkwartier is in die Meer van Genève-gebied in Gland, Switserland. Die IUBN verteenwoordig 83 state, 108 regeringsorganisasies, 766 nie-regeringsorganisasies en 81 internasionale organisasies en betrek byna 10 000 kenners en wetenskaplikes van lande dwarsoor die wêreld. As deel van die IUBN se sleutelprodukte en -dienste is die volgende lyste geskep en word dit voortdurend onderhou en gemonitor: die IUBN-kategorieë vir beskermdegebiedsbestuur die IUBN-rooilys van bedreigde spesies Die IUBN-webtuiste URL besoek op 1 Mei 2008 Hierdie artikel is ’n saadjie. Voel vry om Wikipedia te help deur dit uit te brei.


James Smillie (gebore 1944) is 'n Australiese akteur. Hy is bekend vir sy rolle in die rolprent Correspondence (2016) en in die televisiereekse The Tomorrow People (1973) en Prisoner (1979). 2016: Correspondence 1961: The Magic of Music 1966: Crackerjack 1971: I Like Music 1973: The Tomorrow People 1976: Battle of the Sexes 1979: Prisoner 1980: The Latchkey Children 1986: Return to Eden 1983: Skin Deep James Smillie in die Internet-rolprentdatabasis


Nicolaas II was die 155ste pous van die Rooms-Katolieke Kerk. Pous Nicolaas II is gebore as Gerard van Boergondië (Frans: Gérard de Bourgogne) in Chevron, Savoje tussen 990 en 995. Hy word ook Gerald van Lotaringe (Frans: Gerald de Lorraine) genoem. Voor sy verkiesing was hy biskop van Florence. Op 6 Desember (of 28 Desember) 1058 volg hy Pous Stefanus IX (X) op en regeer tot sy dood op 19 Julie (of 27 Julie) 1061. Hy word opgevolg deur Pous Alexander II. Die naam ‘Nicolaas’ beteken 'oorwinnaar oor/uit die volk'. Pous Nicolaas II was die kandidaat van Hildebrand van Sovana, (later Pous Gregorius VII) en keiserin Agnes van Poitou. Teenpous Benedictus X het die bewind oorgeneem na die dood van Pous Stefanus IX (X) op 29 Maart 1058. Nicolaas word eers op 24 Januarie 1059 in Rome gekroon. Na die kroning van Nicolaas het Benedictus uit Rome gevlug. Pous Nicolaas was hervormingsgesind en op 13 April 1059 vaardig hy 'n dekreet uit wat bepaal dat die pous voortaan slegs deur die kardinale verkies sal word.


Jakobus V (10 April 1512 – 14 Desember 1542) was van 9 September 1513 tot met sy dood koning van Skotland. Sy enigste oorlewende wettige kind, Maria I, het hom opgevolg toe sy net ses dae oud was. Hy was die seun van Jakobus IV en sy vrou, Margaret Tudor, ’n dogter van Hendrik VII van Engeland. Hy was die enigste wettige kind van sy pa wat ’n volwasse lewe bereik het. Hy het op 17 maande koning geword toe sy pa op 9 September 1513 in ’n veldslag gedood is. Tydens Jakobus se kinderdae het regente die land regeer. In die herfs van 1524 het hy sy regente afgedank en sy ma het hom tot volwasse heerser verklaar. In 1525 het Archibald Douglas, Graaf van Angus, die jong koning se stiefpa, sy voog geword en hom drie jaar lank feitlik as ’n gevangene aangehou sodat hy mag namens hom kon uitoefen. Verskeie pogings om hom te bevry het misluk en eindelik het Jakobus in 1528 self ontsnap en die regering oorgeneem. Die eerste stap wat Jakobus as koning geneem het, was om van Angus ontslae te raak.


Die R571 is 'n streeksroete wat die Mananga-grenspos op grens van Eswatini met die Krokodilbrug-hek van die Krugerwildtuin verbind. Die roete kruis die N4-nasionale pad met 'n verspringende kruising by Komatipoort. Lys van streeksroetes in Suid-Afrika Genommerde roetes in Suid-Afrika Dept. Transport


Peter Temple (10 Maart 1946 – 8 Maart 2018) was 'n joernalis en misdaadfiksieskrywer in Suid-Afrika en Australië. Hy het internasionaal bekend geword vir sy skryfwerk. Temple is in Vryburg gebore en het aan die Selborne Kollege in Oos-Londen gematrikuleer. Hy doen opleiding in joernalistiek in The Star se gebou in Johannesburg. Hy gaan later na Rhodes-universiteit om geskiedenis te studeer. Hy het eers as joernalis en subredakteur by The Argus en die Sunday Express gewerk. In die laat 1970's is hy vir twee jaar na Duitsland en in 1980 het hy hom voltyds in Australië gevestig waar hy onder andere vir The Sydney Morning Herald gewerk het. Hy het nege boeke geskryf en het in 2010 die gesogte Miles Franklin-prys ontvang vir sy boek Truth. Sy vier Jack Irish-romans is in 'n televisiereeks omskep. Hy is in Ballarat, Victoria, Australië, aan kanker oorlede. Hy laat sy vrou, Anita Rose-Innes, 'n seun, 'n kleinseun en drie sibbes agter. Veelbekroonde skrywer skryf sy al as kind sy eerste 'roman'– in SA, Rapport, 1 April 2018


Die Slag van Elandslaagte het plaasgevind op 21 Oktober 1899 by Elandslaagte in KwaZulu-Natal, Suid-Afrika tydens die Tweede Vryheidsoorlog. Generaal Johannes Kock en 700 man is opdrag gegee om die spoorlyn tussen Ladysmith en Dundee op te blaas. Dit sou die Britte daarvan weerhou het om troepe per trein na die Transvaal te stuur. Kock het egter te naby die Britse vesting by Ladysmith verby beweeg en sy posisie het aan die Britte bekend geraak. Toe generaal sir George White, bevelvoerder van Ladysmith, bewus geraak het van die Boere het hy generaal John French met 'n sterk mag gestuur om hulle te verdryf – waarin hy geslaag het. Dit was een van die vroeë Britse suksesse van die oorlog. 'n Aanval deur die Lansiers het swaar verliese veroorsaak. Generaal Kock het later in gevangeskap aan sy wonde beswyk. Skermutselinge van die Tweede Vryheidsoorlog The Hall Handbook of the Anglo-Boer War. Major Darrell Hall. ISBN 0-86980-943-1 Op Pad in Suid-Afrika. B.P.J. Erasmus. 1995 ISBN 1-86842-026-4 britishbattles.com Wikimedia Commons het meer media in die kategorie Slag van Elandslaagte. Hierdie artikel is ’n saadjie. Voel vry om Wikipedia te help deur dit uit te brei.


Fornebu, soms ook Fornebo, is 'n skiereilandagtige gebied tussen Lysaker en Snarøya in die munisipaliteit Bærum in die Noorse provinsie Viken, wat aan die westelike stadsgebied van Oslo grens. Die naam is afgelei van die plaas Fornebo. Fornebu staan veral bekend vir die gelyknamige internasionale lughawe wat vanaf 1939 tot 1998 as Oslo en Noorweë se beduidendste lughawe gedien het. Hierdie funksie word intussen deur die nuwe Gardermoen-lughawe vervul. Fornebu is tussen die Lysakerfjord en Holtekilen geleë en het 'n oorwegend residensiële karakter met talle villa's in die noorde en op die skiereiland Snarøya in die suide. Omstreeks die jaar 2000 het Fornebu se ontwikkeling tot 'n sentrum van die informasie- en telekommunikasiebedryf begin, en die ou lughawe se terminaalgebou huisves tans die kantore van 'n aantal maatskappye, waaronder IT Fornebu wat deur die Noorse staat gefinansieer word. Ook die Noorse telefoonreus Telenor het hier in September 2002 sy nuwe hoofkwartier met 6 000 werkgeleenthede geopen. Ander belangrike ondernemings in Fornebu sluit Norske Skog en Aker Solutions in, terwyl StatoilHydro van plan is om sy hoofkwartier in die najaar van 2012 na Fornebu te verskuif.


Kalifornië (Engels en Spaans: California) is 'n deelstaat aan die suidelike weskus van die Verenigde State van Amerika (VSA). Dit is die grootste deelstaat ten opsigte van sy bevolking van sowat 39,3 miljoen (soos op 1 Januarie 2016) en die derde grootste ten opsigte van sy oppervlak (410 000 vierkante kilometer), na Alaska en Texas. Die staat grens in die ooste aan Nevada, in die noorde aan Oregon, en in die suidooste aan Arizona. Die Kaliforniese Kanaaleilande maak ook deel uit van die deelstaat. Die gebied is deur stamme van die Eerste Nasies bewoon toe Europese ontdekkers die gebied in die 16de eeu geleidelik begin verken het. Die Spaanse navigator Juan Rodríguez Cabrillo was die eerste seevaarder wat in 1542 langs die Kaliforniese kus geseil het. Die eerste Spaanse sendingstasie in die gebied van die huidige San Diego is egter eers in 1769 gevestig. Dekades later het Kalifornië met die Meksikaanse Onafhanklikheidsoorlog in 1821 die juk van kolonialisme afgeskud en deel van die Eerste Meksikaanse Keiserryk geword. In die Meksikaans-Amerikaanse Oorlog tussen 1846 en 1848 het die Meksikane 'n verpletterende neerlaag teen Amerikaanse magte gely.


Cornell-universiteit (/kɔːrˈnɛl/ kor-NEL) is 'n private en statutêre "Ivy League" navorsingsuniversiteit geleë in Ithaca, New York. Die universiteit is in 1865 gestig deur Ezra Cornell en Andrew Dickson White. Die universiteit was bedoel om onderrig te bied en om bydraes te maak in alle velde van kennis - van die klassiek tot die wetenskappe, en van die teorie tot die toegepaste kennis. Hierdie ideale, ietwat onkonvensioneel/buitengewoon vir die tyd, word vasgevang in Cornell Universiteit se fungerende beginsel; 'n gewilde 1868 Ezra Cornell aanhaling;: "I would found an institution where any person can find instruction in any study." Die universiteit is in breë georganiseer in sewe voorgraadse kolleges en sewe nagraadse afdelings by die universiteit se hoofkampus in Ithaca, met elke kollege en afdeling wat sy eie toelatingsstandaarde en akademiese programme definieer in 'n amper outonome styl. Die universiteit administreer ook twee satelliet mediese kampusse; naamlik een in New York Stad en een in Education City, Katar; en Cornell Tech, 'n voorgraadse program wat tegnologie, besigheid en kreatiewe dinkwerk inkorporeer.


’n Steppe, van die Russiese woord Степь (step) vir ’n onbeboude of boomlose vlakte, is ’n landskap waar net kort gras groei. Dit kom voor in gebiede waar agt tot nege maande van die jaar droogte heers en waar geen bome groei nie weens die min reën. As dit wel reën, word die gras groen en kom daar skielik kruidagtige klein struike op. ’n Steppe kan ook ’n halfwoestyn wees, maar is meer dikwels begroei met gras en struike. Op ’n steppe kan die temperatuur wissel tussen 40 °C in die somer en -40 °C in die winter. Ook tussen dag en nag heers groot temperatuurverskille: In die hooglande van Mongolië kan die temperatuur bedags tot 30 °C styg en snags benede die vriespunt daal. Die grootste steppegebied ter wêreld is geleë in Sentraal-Rusland en in sy buurrepublieke in Sentraal-Asië. Sentraal-Anatolië in Turkye en die prêrie in die VSA is ook steppes. Die Russiese komponis Alexander Borodin het ’n simfoniese gedig oor die steppe geskryf, In die steppe van Sentraal-Asië.


Hierdie artikel handel oor die planeet Mars. Vir ander betekenisse van die naam, sien Mars (dubbelsinnig). Mars is die vierde planeet van die Son af in ons Sonnestelsel. Die planeet is genoem na Mars, die Romeinse god van oorlog. Daar word ook na Mars as die "Rooi Planeet" verwys, aangesien dit van die Aarde af rooierig lyk. Mars is ’n aardplaneet met ’n dun atmosfeer. Die oppervlakeienskappe herinner aan die impakkraters van die Maan sowel as die vulkane, valleie, woestyne en poolkappe van die Aarde. Mars is ook die tuiste van Olympus Mons, die hoogste bekende berg in die Sonnestelsel, en van Valles Marineris, die grootste canyon. Benewens die planeet se geografiese eienskappe, is sy wentelperiode en seisoenale siklusse ook soortgelyk aan dié van die Aarde. Tot en met die eerste verbyvlug deur Mariner 4 in 1965 is gespekuleer dat daar moontlik vloeibare water op die planeet se oppervlak kan wees. Hierdie spekulasies is gebaseer op periodieke wisselings in lig en donker dele, veral in die poolbreedteliggings, wat soos seë en kontinente gelyk het, terwyl lang, donker groewe deur sommige waarnemers vertolk is as besproeiingskanale vir vloeibare water.


Die Four Corners (Vier Hoeke) is 'n gebied in die westelike VSA geleë naby die gemene grens van vier Amerikaanse state: in kloksgewys volgorde van die noordweste is Utah, Colorado, Nieu-Mexiko en Arizona. Dit is die enigste plek waar vier Amerikaanse state by een punt saam kom. Drie van die vier staathoeke is op die Navajo Indiaan Reservaat. Die vierde hoek, in Colorado, is op die Ute Mountain Indian Reservation. Die Four Corners Monument wat hier geleë is het 'n $3 per persoon toegangsfooi. Four Corners is by die koördinate 36°59′56.81532″N 109°02′42.62019″W / 36.9991153667°N 109.0451722750°W / 36.9991153667; -109.0451722750 geleë. Omdat die Four Corners deel is van 'n hoë plato, is dit baiekeer die middelpunt van weerstelsels, wat op die plato stabiliseer en dan ooswaarts na die sentrale en bergstate beweeg. Die weerstelsel veroorsaak sneeu en reënval oor die sentrale gedeelte van Amerika. Quadripoint Four Corners (Kanada) Tres Fronteras Triple Frontier


Baron Pieter van Reede van Oudtshoorn (ook bekend as Pieter van Rheede van Oudtshoorn) was goewerneur van die Kaap die Goeie Hoop, alhoewel hy tydens sy reis na Suid-Afrika gesterf het. Hy is op 8 Julie 1714 in Utrecht gebore en geniet 'n baie goeie opleiding. Hy tree in 1741 in diens van die Verenigde Oos-Indiese Kompanjie en vertrek met die skip Duifje na die Kaap uit Amsterdam, waar hy as opperkoopman en independente fiskaal optree. In 1766 was hy die enigste erfgenaam van sy oom, die Engelse edelman William Ferdinand Cary, lord Hunston, maar toe hy na 'n paar jaar verneem dat die betrekking as sekunde van die Kaap nog vakant is, aanvaar hy dit. Hy is in 1772, nog voor sy vertrek na die Kaap, as goewerneur aangestel, maar sterf op 23 Januarie 1773 ter see en word in Kaapstad begrawe. Lys van kommandeurs en goewerneurs van die Kaapkolonie Albertyn, C.F. dr. (hoofred.), Die Afrikaanse Kinderensiklopedie. Nasou: Kaapstad. 1972.


Redcliffe is 'n dorp in die Australiese staat van Queensland en is op 'n skiereiland in die Moreton Bay in Brisbane geleë. Hierdie artikel is ’n saadjie. Voel vry om Wikipedia te help deur dit uit te brei.


Bari (Latyn: Barium) is 'n groot stad in die suidooste van Italië aan die Adriatiese Seekus. Die stad is die hoofstad en grootste stad van die administratiewe gebied (streek) Apulië. In Junie 2018 het Bari 'n bevolking van 322 018 gehad. Soos op 2015 is 12 495 persone (3,8% van die bevolking) óf self immigrante óf afstammeling van onlangse landverhuisers. Die meeste van hulle is vanuit Georgië, Albanië en Roemenië afkomstig. Comui-Italiani.it (it) - besoek op 28 Mei 2017 Hierdie artikel is ’n saadjie. Voel vry om Wikipedia te help deur dit uit te brei.


Die Raad van die Friese Beweging (RfdFB) (Wes-Fries: Ried fan de Fryske Beweging) is 'n Friese belangeorganisasie wat die behoud van die Friese taal en kultuur ten doel het. Die organisasie bestaan uit vrywilligers en is totaal onafhanklik. Die raad is opgestel as 'n stigting en behartig die belange van verskeie Friese organisasies. Die stigting maak hoofsaaklik staat op die steun van 500 donateurs. Die Raad van die Friese Beweging is in 1945 gestig as 'n oorkoepelende organisasie vir verskeie kleiner Friese organisasies. Die idee het kort na die Tweede Wêreldoorlog ontstaan by verskeie organisasies soos "It Selskip foar Fryske Tael- en Skriftekennisse" (die geselskap vir die Friese Taal en geskrifte), die "Kristlik Frysk Selskip" (die Christelik-Friese geselskap), "it Roomsk Frysk Boun" (die Rooms-Friese bond) en "it Frysk Boun om Utens" (die bond vir Uitgeweke Friese). Deur onder een organisasie saam te werk het hierdie organisasies kragte saamgespan. Die belangrikste saak vir hierdie organisasie was om wetlike beskerming vir die Friese taal in die Nederlandse Grondwet te beding.


.sc is die Internettopvlakdomein vir die Seychelle. Lys van Internettopvlakdomeine IANA .sc whois informasie AfriDNS - Informasie over Afrikaanse topvlakdomeine


Bitexco Finansiële toring is wolkekrabber in Ho Chi Minh-stad, Viëtnam. Die gebou is in 2010 voltooi en die hoogte van die gebou is 262.5 meter. Totale koste is 220.000.000 dollar. Die eienaar is 'n Viëtnamese maatskappy. Dit word gebruik vir kantore en winkels. Op daardie stadium was dit die hoogste gebou in die stad. Tans is Landmark 81 (ook in Ho Chi Minh-stad) met sy hoogte van 461,2 meter meter, die hoogste gebou in die land. 23 November 2009 2 Februarie 2011 14 Augustus 2013 Bitexco Financial Tower in HCMC In die nag, Augustus 2014 "Landmark 81". The Skyscraper Center (in Engels). Council on Tall Buildings and Urban Habitat. Geargiveer vanaf die oorspronklike op 22 Oktober 2019. Besoek op 15 Mei 2015. Hierdie artikel is in sy geheel of gedeeltelik uit die Engelse Wikipedia vertaal.


Die Royal Bafokeng Sports Palace is 'n rugby-, sokker- en atletiekstadion in Phokeng naby Rustenburg, Suid-Afrika. Die stadion word besit deur die Royal Bafokeng-nasie, vandaar die naam. Dit is in 2000 gebou en het groter bekendheid verwerf gedurende die FIFA Sokker-Wêreldbekertoernooi in 2010. Dit is primêr as 'n sokkerstadion gebou, en was die eerste stadion in 'n tradisionele Afrikastad waarin die Nelson Mandela Sokkeruitdaging, die FIFA Konfederasiebeker en die FIFA Wêreldbeker gespeel is. Klein aanpassings is vir die FIFA Sokker-Wêreldbekertoernooi in 2010 aangebring en die kapasiteit is tot 40 000 toeskouers verhoog. Vandag word die stadion vir gemeenskapsametrekke van die Bafokengstam ingespan, sowel as vir atletiekbyeenkomste. Die professionele sokkerspan Platinum Stars speel hul tuiswedstryde in die Premier Sokkerliga in hierdie stadion. Die stadion is die enigste groot (40 000+) stadion waar die Springbokke 'n 100% wenrekord geniet. Hoofartikel: FIFA Sokker-Konfederasiebeker in 2009. Hoofartikel: FIFA Sokker-Wêreldbekertoernooi in 2010. Hoofartikel: Afrikanasiesbeker 2013. Lys van stadions in Suid-Afrika (en) http://www.stuff.co.nz/sport/fifa-world-cup/3547808/Royal-Bafokeng-Stadium "Sports Palace | Royal Bafokeng Nation" (in Engels).


Normanton is 'n klein dorp in die noorde van die Australiese deelstaat Queensland. Die dorp is in 1867 gestig. In die 2016 sensus, het Normanton 'n bevolking van 1,210 mense, waarvan 743 Aborigines is. Dit het 'n tropiese savanneklimaat. Die dorp is een terminus van die geïsoleerde Normanton to Croydon spoorweg, wat gebou is tydens die goudstormdae in die 1890's. Hierdie artikel is ’n saadjie. Voel vry om Wikipedia te help deur dit uit te brei.


West Ham United (Engels: West Ham United Football Club) is 'n Engelse sokkerklub in die ooste van Londen. Tuiswedstryde word op Boleyn Ground, ook bekend as Upton Park, gespeel. West Ham United se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Vilvestre is 'n stad in Spanje, en het 'n bevolking van 490 in 2011 gehad. Hierdie Spanje-verwante artikel is 'n saadjie. U kan help deur dit uit te brei.


Bajezid I (Ottomaanse Turks: بايزيد اول, moderne Turks: I.Bayezid, Serwies: Бајазит; 1360 – 8 Maart 1403), ook genoem die Weerligstraal, was van 1389 tot 1402 sultan van die Ottomaanse Ryk. Hy was die seun van Murat I en het hom opgevolg nadat hy in 1389 in die Slag van Kosowo dood is. Met die Turkse oorwinning in dié slag het Serwië ’n afhanklike staat van die Ottomaanse Ryk geword. ’n Jaar later is Bajezid getroud met prinses Olivera Despina, die dogter van Lazar van Serwië, wat ook in die slag dood is. In 1394 het Bajezid Konstantinopel, die hoofstad van die Bisantynse Ryk, beleër. Die Anadoluhisarı-fort (Fort van Asië) is tussen 1393 en 1394 gebou as deel van die voorbereiding vir die tweede beleg van Konstantinopel deur die Turke in 1395. Op aandrang van die Bisantynse keiser Johannes V Paleologus is ’n nuwe kruistog gereël om hom te verslaan. Dit het egter nie geslaag nie; in 1396 is hulle verslaan. Die beleg van Konstantinopel het daarna voortgeduur, tot in 1401.


Chris Blignaut (1897–1974) was ’n Afrikaanse sakeman, sanger en liedjieskrywer. Hy was die eerste Suid-Afrikaanse sanger wat ’n kontrak met ’n platemaatskappy aangegaan het (in 1930). Van sy treffers sluit in: Ou Ryperd, Ou Tante Koba, Die Donkie en Daar Oorkant Die Spruit. Hy het altesame 120 opnames oor sy loopbaan gemaak. Christian August Blignaut is op 27 April 1897 in Johannesburg gebore. Hy was die jongste kind van Philippus Jacobus Blignaut en sy vrou, Catharina Schock. ’n Maand voor Blignaut se geboorte is sy vader aan ’n hartaanval oorlede. Hy het in Johannesburg skoolgegaan en musiek het op skool reeds ’n invloed op sy lewe gehad aangesien hy toe reeds begin het om musiek te maak en liedjies te skryf. Gedurende die Eerste Wêreldoorlog was daar in Suid-Afrika ’n droogte aan internasionale kunstenaars en toe Blignaut as agtienjarige op ’n advertensie vir sangers reageer, het hy ’n kontrak van drie weke gekry en onder die skuilnaam Harold Wise in Engels opgetree. Hy kon nie ’n bestaan voer van musiek alleen nie en het as jong man by ’n assuransiemaatskappy gewerk met musiek as sy stokperdjie.


Ds. Arnoldus Mauritius Meiring (Lingen, Duitsland, omstreeks 1695 – Tulbagh, 23 April 1757) was predikant van die Verenigde Oos-Indiese Maatskappy en stamvader van die Meirings in Suid-Afrika. Hy het op 28 Maart 1743 aan boord van die Adrichem in Tafelbaai geland. In dié tyd is ’n gemeente in die Land van Waveren op die plaas Roodezand gestig en Meiring was die eerste predikant. (Die kerkplaas en distrik het in 1804 die naam Tulbagh gekry.) Hy was in 1749 skriba van die "Gekombineerde Kerk-Vergadering", opvolger van die "Kaapsche Klassis". Hy is in die tuig oorlede, voor die preekstoel begrawe en opgevolg deur ds. Remmerus Harders. Ds. Arnold Meiring Ds. Pieter Gerhardus Jacobus Meiring


Ons gemeentelike feesalbum is 'n gedenkboek wat die N.G. Kerk-uitgewers in 1952 die lig laat sien het om saam te val met die Van Riebeeck-fees, die 300-jarige herdenking van die koms van Jan van Riebeeck na die Kaap. Die album vertel in gemiddeld 'n bladsy elk die verhaal van meer as 600 gemeentes van die Nederduitse Gereformeerde Kerk se ontstaan en groei. Die boek is verdeel in die indertydse vier sinodes: Kaap, Natal, Vrystaat en Transvaal. Die gemeentes in die destydse Suid-Rhodesië en Noord-Rhodesië het onder die Vrystaatse Sinode geval en is daarom onder daardie afdeling ingesluit, terwyl die drie gemeentes in Oos-Afrika (Meru, Vergenoeg en Loubser) deel was die Transvaalse Sinode en as sodanig geplaas is. Suidwes-Afrika het destyds onder die Kaapse Kerk geval en is daar ingedeel. Talle gemeentes het nie gegewens ingestuur nie en word daarom net met stigtingsjaar en leraar(s) aan die einde van hulle onderskeie sinodes behandel. Voorin die boek is 'n reeks foto's wat die verhaal van gemeentes se ontstaan vertel en agterin talle foto's van kerkgeboue en sleutelfigure in die kerk se geskiedenis.


Delareyville is 'n klein dorp in die suide van die Noordwesprovinsie, Suid-Afrika. Die dorp is in 1914 gestig en is genoem na Koos de la Rey. Die N14 nasionale pad gaan deur Delareyville. Die dorp het sy ontstaan te dan dankie aan die stigting van die NH of G Gemeente Delareyville in 1912. Die dorp is omring deur soutpanne en die mense van die omgewing is dan ook spottenderwyse “Soutpote” genoem. Deur bemiddeling van die kerkraad is die destydse minister van lande genader om ’n kerkplaas te verkry. Veldkornet A. P. Visser sr. het ’n leidende rol hierin gespeel en is die dorpsgebied Salt Waters geproklameer, maar deur vertoë van die kerkraad is die naam verander na Delareyville, ter ere van genl. Koos de la Rey. In 1920 het die Administrateur ’n gesondheidskomitee van agt lede saamgestel met N. J. Grobler as voorsitter en vervolgens Max Michaels, deur wie se bemiddeling verlenging van die spoorlyn tussen Coligny en Pudimoe ’n swaai maak om so na moontlik aan die soutpanne verby te gaan.


Die Kgetlengrivier Plaaslike Munisipaliteit is een van die plaaslike munisipaliteite in die Bojanala Platinum-distriksmunisipaliteit in Noordwes, Suid-Afrika. Nedersettings in die munisipaliteit sluit in: Borolelo Derby Kgetlengrivier Koster (setel) Nooitgedacht Reagile Swartruggens Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Marie-Fleur (Fleur) Agema (gebore 16 September 1976 in Purmerend) is 'n Nederlandse politikus wat aan die politieke party Party vir die Vryheid (PVV) behoort. Sedert 30 November 2006 is sy 'n lid van die Tweede Kamer van die State-Generaal. Van 2003 tot 2007 was sy (ook) 'n lid van die Provinsiale State van Noord-Holland, tot 2004 voor die Lys Pim Fortuyn (LPF), daarna as partylose. Agema het argitektuur gestudeer en by 'n argitekteburo gewerk. Sy het 'n relasie met Léon de Jong, 'n voormalig lid van die Tweede Kamer vir die PVV. Wikimedia Commons het meer media in die kategorie Fleur Agema. (nl) Eie webwerf (nl) M. (Fleur) Agema, Parlement & Politiek Hierdie artikel is ’n saadjie. Voel vry om Wikipedia te help deur dit uit te brei.


Die Oorgelewerde Griekse teks (Latyn: Textus Receptus) is die naam van die opeenvolgende gedrukte Griekse tekste van die Nuwe Testament wat die vertalingsgrondslae gevorm het vir die oorspronklike Duitse Lutherse Bybel, asook vir die vertaling van die Nuwe Testament in Engels deur William Tyndale, die Koning James-weergawe en meeste ander Nuwe Testamentiese vertalings van die Reformasie-era regdeur Wes- en Sentraal-Europa. Hierdie opeenvolging het ontstaan by die eerste gedrukte Griekse Nuwe Testament om gepubliseer te word, naamlik 'n werk wat in Basel onderneem is deur die Nederlandse Katolieke geleerde en humanis Desiderius Erasmus in 1516, met as grondslag ongeveer ses manuskripte, wat onderling bykans die hele Nuwe Testament omvat het. Die ontbrekende teks is uit die Vulgaat aangevul. Alhoewel hoofsaaklik gebaseer op latere manuskripte van die Bisantynse skrifbewoording, het Erasmus se uitgawe merkbaar verskil van die klassieke teksvorm. Die Nederlandse humanis Erasmus was vir jare werksaam aan twee projekte: 'n ordening van Griekse tekste en 'n vernuwe Latynse Nuwe Testament. In 1512 het hy die nuwe Latynse Nuwe Testament aangepak. Hy het al die Vulgaatmanuskripte versamel wat hy kon vind om 'n kritiese uitgawe saam te stel.


.it is die Internettopvlakdomein vir Italië. Lys van Internettopvlakdomeine IANA se whois-inligting vir .it


.kn is die Internettopvlakdomein vir St. Kitts en Nevis. Lys van Internettopvlakdomeine IANA se whois-inligting vir .kn


'n Laureaat is 'n titel of prys wat aan persone toegeken word vir 'n uitsonderlike bydrae gelewer tot 'n sekere gebied of dissipline. Dit word ook gebruik vir wenners van die Nobelprys. Hierdie artikel is ’n saadjie. Voel vry om Wikipedia te help deur dit uit te brei.


Alvin Bruinders (gebore in 1975) is 'n Afrikaanse akteur, komediant, seremoniemeester, radio-omroeper en sanger. Hy is veral bekend vir sy rolle in TV-programme soos Vetkoekpaleis, Gautengaleng, Stoute Boude en Andries Plak (SAUK2, deur PG du Plessis geskryf). Hy was in 2002 in 'n ernstige motorongeluk en moes verskeie operasies ondergaan. Daar is onder meer staalpenne in sy arm geplaas om die gebruik van een van sy hande te behou. Bruinders is op 16 Desember 2006 met die sangeres Anrika in die eg verbind. Kom Jol Saam Met My Die Stoutgat 1 From The Heart Molly en Wors die Movie, 2013 as Melvin Vetkoekpaleis, TV-reeks, as die verkeerskonstabel Gautengaleng Vir Beter of Baie Beter, TV-reeks as Colin, die buurman Andries Plak Nel, Ronel (Mei 2007). "Die Here is my business partner". Sarie-tydskrif. Geargiveer vanaf die oorspronklike op 13 Oktober 2010. Besoek op 16 Julie 2016.


Die NG gemeente Johannesburg-Suid was, soos die naam aandui, 'n gemeente van die Nederduitse Gereformeerde Kerk in die suidelike voorstede van Johannesburg. Die hele suide van Johannesburg het op 28 Februarie 1906 as die La Rochelle (vanaf 1938 Turffontein) van die gemeentes Johannesburg-Oos en Jeppestown afgestig wat op hul beurt gelyktydig op 8 Julie 1897 van die Johannesburgse moedergemeente afgestig het. La Rochelle se westelike dele het eers tot die gemeente Johannesburg-Oos behoort en bestaan uit die voorstede Ophirton (nou ’n nywerheidsgebied) en Booysens. Die oostelike dele, Caseys Town (Turffontein) en La Rochelle, het van Jeppestown afgestig. Reeds in Maart 1902 het die kerkraad van Johannesburg-Oos sy ernstige aandag aan die geestelike bearbeiding van Booysens en Ophirton begin gee. Op hierdie datum het die kerkraad broeders W.A. Joubert en S.J. Oberholster gemagtig “om 'n koop aan te gaan van 'n standplaas in Ophirton, vir die som van £175 nie te bowe gaande nie, geskik vir die bou van 'n kerk”. Die volgende stap was om die lidmate van die wyk vir 'n gemeentevergadering byeen te roep om hulle te pols oor die bou van 'n wykskerk.


Coligny is 'n dorp in die Suid-Afrikaanse provinsie Noordwes aan die N14 nasionale pad, sowat 30 km suidoos van Lichtenburg (die naaste groot dorp) en 55 km noord van Hartbeesfontein. Die dorp is in 1918 gestig en genoem na Gaspard de Coligny, beroemde Hugenoteleier in Frankryk. Die dorp het sy ontstaan te danke aan die bou van 'n takspoorlyn in 1911. Die dorp was eers Treurfontein genoem maar in 1923 hernoem na Colingy nadat die inwoners beswaar gemaak het teen die naam. Tydens die laaste sitting van die Transvaalse parlement voor Uniewording in 1910, het generaal Koos de la Rey, parlementslid vir Lichtenburg, goedkeuring verkry vir die bou van 'n spoorlyn van Welverdiend aan die hooflyn tussen Kaapstad en Johannesburg na Lichtenburg asook vanaf 'n spoorwegaansluiting na Delareyville en Schweizer-Reneke. Die spoorlyn is op 11 Mei 1911 in gebruik geneem en die spoorwegaansluiting was op die plaas Rietvlei. Aangesien 'n ander plaas in die destydse Transvaal reeds só geheet het, is die spoorwegaansluiting Treurfontein genoem.


Tydverskuiwing word deur internasionale konvensies gedefinieer as die tydsverskil in aantal ure en minute ten opsigte van Gekoördineerde Universele Tyd (UTC) soos vanaf Greenwich in Londen, Verenigde Koninkryk gemeet. Baie tydsones het twee tydverskuiwings: een vir standaardtyd (in Nederland en België wintertyd genoem) en een vir somertyd. Tydsone Hierdie artikel is ’n saadjie. Voel vry om Wikipedia te help deur dit uit te brei.


Die Masels-botvisse (Paralichthodidae) is 'n vis-familie van die orde Pleuronectiformes. Daar is slegs een genus met een spesies in die familie wat endemies is aan Suid-Afrika. Die familie se lywe is uiters plat en ovaalvormig met beide oë aan die regterkant van die kop. Die pektorale vinne is goed ontwikkel aan beide kante van die lyf. Die dorsale vin strek van voor die oë tot by die stertvin. Die vis was voorheen ingesluit in die familie Pleuronectidae. Die volgende genus en spesie kom aan die Suid-Afrikaanse kus voor: Paralichthodes Paralichthodes algoensis - Masels-botvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Swartbalk-snellervis (Rhinecanthus aculeatus) is 'n vis wat voorkom in die tropies Indiese-Pasifiese area en aan die ooskus van Afrika van Kenia tot by Algoabaai. In Engels staan die vis bekend as die Picasso triggerfish. Die vis se kop en lyf is bleek wit en is vol gekleurde strepe, kolle en vlekke. Daar is 'n helder geel streep van die bek na die tot by die pektorale vin se basis. Die vis word tot 30 cm lank. Die vis leef in plat areas in riwwe en beskutte sand rots areas. Hy maak sy nes deur op die sy te lê en met die stert op die bodem te klap om 'n holte te maak. Hulle is baie territoriaal en slaap op hulle sye in die nag. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Rhinecanthus-aculeatus.html Hierdie artikel is ’n saadjie. Voel vry om Wikipedia te help deur dit uit te brei.


Rudolph Lewis (12 Julie 1887 - 29 Oktober 1933), meer bekend as Okey Lewis, was die eerste Suid-Afrikaner wat 'n goue medalje in fietsry kon wen. Hy het dit vermag tydens die Olimpiese Somerspele 1912 te Stockholm. Lewis is in die Waterberg-distrik gebore en het in 1903 in 'n myn begin werk. Later het hy by die spoorweë gewerk en toe uit sy werk bedank om aan die Olimpiese Somerspele deel te neem. Gedurende 1911 het Lewis 'n 25 myl padwedren te Paarl gewen. Die padproefwedren het op 30 Maart 1912 plaasgevind en Lewis was die enigste ryer van die vyf deelnemers wat die wedren voltooi het. Die wedren was 241 km lank. Lewis is op 5 April tot die Olimpiese span verkies. Die Olimpiese span het op 11 April met die SS Armadale Castle uit Kaapstad vertrek en op 17 April in Southampton aan wal gegaan. Twee weke voor die Spele se opening het hulle per skip in Swede gearriveer. Die tydtoets vir die fietsryers is oor 315 km gehou op 'n gruispad om die Mälar-meer. Die eerste ryers het op 7 Julie om 2:00 weggespring.


Die stad Piombino is geleë in die Italiaanse streek Toskane, in die provinsie Livorno. Die naam is afgelei van piombo (lood). Dit lê aan die einde van die skiereiland Massoncello, reg teenoor die eiland Elba. Piombino is die belangrikste hawe vir bote na die eiland. Daar is 'n bootverbinding met Portoferraio op Elba en een na Bastia op Korsika. Munisipaliteit van Piombino Hierdie artikel is ’n saadjie. Voel vry om Wikipedia te help deur dit uit te brei.


Die Tweekol-snapper (Lutjanus bohar) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Durban. In Engels staan die vis bekend as die Twinspot snapper. Die vis is donkerbruin aan die rugkant en rooierig op die sye. Daar is 'n wit kol op die skubbe wat wit lyne vorm. Die onvolwasse visse en jong volwassenes het twee wit kolle op die lyf, een op die lyf net onder die middel van die dorsalevin en die ander op die lyf agter die dorsale vin. Die dorsale-, anale- en bekkenvinne is donkerder van kleur met wit rante aan die voorkant. Die vis word tot 90 cm lank en weeg dan 13 kg. Die vis leef in koraalriwwe in water wat tot 70 m diep is. Hulle vreet hoofsaaklik ander vis en kan dus ook ciguatera vergiftiging veroorsaak. Hulle vreet ook skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Bloch M. E., 1790.


Qingdao (Chinees: 青岛) of Tsingtao (Duits: Tsingtau) is 'n stad in die Chinese provinsie Sjandong met 'n bevolking van 8 715 100 in 2010. Die stad was vanaf 1898 tot 1914 'n kolonie van die Duitse Keiserryk en is tydens die Eerste Wêreldoorlog deur Japannese magte verower. In 1928 is Qingdao weer by die Republiek China ingesluit, maar in die Tweede Chinees-Japannese Oorlog het Japan die stad weer beset. In 1949 het die Volksrepubliek China die stad weer terug ontvang.


Messier 28 of M28 (ook bekend as NGC 6626) is ’n bolvormige sterreswerm in die sterrebeeld Boogskutter. Dit is op 27 Julie 1764 deur Charles Messier ontdek en in sy katalogus van komeetagtige voorwerpe opgeneem. In die lugruim is dit minder as ’n graad noordwes van die ster Kaus Borealis, wat ’n helderheid van 3 mag het. Deur ’n verkyker is dit sigbaar as ’n mistige kol. M28 is sowat 17 900 ligjare van die Aarde af. Dit is 2 miljard jaar oud en het ’n massa van 551 000 sonmassas. Daar is 18 veranderlike sterre in die swerm. In 1986 was dit die eerste bolvormige sterreswerm waarin ’n millisekonde-pulsar, PSR B1821–24, gevind is. Sedertdien is nog 11 gevind. In 2011 was dit die derde grootste bekende getal pulsars in ’n swerm. Thompson, Robert Bruce; Thompson, Barbara Fritchman (2007), Illustrated Guide to Astronomical Wonders, Diy Science, O'Reilly Media, Inc., p. 402, ISBN 0-596-52685-7, http://books.google.com/books?id=ymt9nj_uPhwC&pg=PA402.


In die vektoranalise is 'n vektorveld 'n afbeelding wat elke punt in 'n Euklidiese ruimte (gewoonlik driedimensionele ruimte) aan 'n vektor koppel. 'n Vektorveld in 'n vlak kan voorgestel word as 'n klomp pyltjies wat elkeen aan 'n punt op die vlak vasgemaak is. Vektorvelde wys hoe 'n vektoreienskap, soos snelheid of krag, oor ruimte verander. 'n Vektorveld kan gebruik word om die snelheid van water in 'n wasbak voor te stel: die water het op elke punt in die wasbak 'n snelheid, en die snelheid verander van punt tot punt.


Efavirens (afgekort as EFV, handelsname Sustiva, Stocrin en andere) behoort tot die klas teenretrovirale middels bekend as nie-nukleosied trutranskriptase remmers (NNRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting. Efavirens word gebruik as deel van hoogs-aktiewe antiretrovirale terapie (HAART) vir die behandeling van MIV tipe 1. Volwassenes neem een 600 mg tablet daagliks, verkieslik met slaaptyd, om sodoende die newe-effekte op die senuweestelsel te omseil. Vir MIV-infeksie wat nog nie voorheen behandel is nie, beveel die United States Department of Health and Human Services Panel on Antiretroviral Guidelines die gebruik van efavirens in kombinasie met lamivudien/sidovudien (Combivir) of Efavirens/emtrisitabien/tenofovir (Atripla) aan as die verkose NNRTI-gebaseerde behandelingskedule vir volwassenes, adolessente en kinders wat meer as 13 kg weeg en/of ouer as drie jaar is. Efavirens word gebruik in kombinasie met ander teenretrovirale middels as deel van 'n uitgebreide ná-blootstelling-voorkomingsplan om die risiko van MIV-besmetting te verlaag by persone wat aan 'n beduidende risiko vir MIV-besmetting blootgestel was (bv. naaldprikke en onbeskermde seks).


Die Grootwaterhoender (Gallinula chloropus) is 'n algemene standvoël en kom in die grootste gedeelte van Suider-Afrika voor met uitsondering van oos Namibië en wes Botswana. Die voël is 30 – 36 cm groot en weeg 180 – 350 gram. Hulle leef in groepe saam by watermassas met randplantegroei. In Engels staan die voël bekend as Common Moorhen. Die voël lyk baie soos die Goughwaterhoender. Eiers in 'n nes. Een tot twee weke oue kuiken. Onvolwasse voël van ongeveer 1 maand oud. 'n Volwasse Grootwaterhoender. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Gallinula chloropus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Wikimedia Commons het meer media in die kategorie Grootwaterhoender. Wikiwoordeboek het 'n inskrywing vir grootwaterhoender. Hierdie artikel is ’n saadjie. Voel vry om Wikipedia te help deur dit uit te brei.


Dendropicos is 'n genus van voëls in die familie van spegte (Picidae). Die volgende spesies behoort aan die genus: Dendropicos abyssinicus Dendropicos elachus Dendropicos elliotii Dendropicos fuscescens - Kardinaalspeg Dendropicos gabonensis Dendropicos goertae Dendropicos griseocephalus - Gryskopspeg Dendropicos lugubris Dendropicos namaquus - Baardspeg Dendropicos obsoletus Dendropicos poecilolaemus Dendropicos pyrrhogaster Dendropicos spodocephalus Dendropicos stierlingi Dendropicos xantholophus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Kim Koo (11 Julie 1876-26 Junie 1949; Koreaans: 김구/金九) was 'n Koreaanse onafhanklikheidsaktivis en politikus. Hy was van 1940 tot 1948 president van die voorlopige regering van Korea. Van 1921 tot 1927 was hy eerste minister en van 1923 tot 1924 minister van binnelandse sake. (ko) Gedenkmuseum Kim Koo (ko) Gedenkvereniging Kim Koo (ko) Gedenkstigting Kim Koo Geargiveer 15 Januarie 2013 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die ekonomiese streek Sentraal-Swartgrond (Russies: Центра́льно-Чернозёмный экономи́ческий райо́н, Tsentralno-Tsjernozjomni ekonomitsjeski rajon) is een van 12 ekonomiese streke van Rusland. Die streek is 167 700 km2 groot en die bevolking is 7,5 miljoen volgens die 2002-sensus. Die gemiddelde bevolkingsdigtheid is 45/km2. Die belangrikste ekonomiese sektor is landbou, waarvoor die streek se vrugbare swart grond (tsjernozjom) ideaal is. Daar is dus ’n groot voedselnywerheid. Metallurgie is ook belangrik en by Koersk word ystererts ontgin. Die belangrikste stroomvoorsieners is die kernsentrales by Nowoworonezj en Koersk. Die volgende deelgebiede val in die streek: Belgorod-oblast Koersk-oblast Lipetsk-oblast Tambof-oblast Woronezj-oblast Hierdie artikel is vertaal uit die Nederlandse Wikipedia


Dariush Eghbali (Persies: داریوش اقبالی , Dāryūš Eqbālī), beter bekend onder sy verhoognaam Dariush, word naas Ebi as een van die belangrikste Iranse sangers van sy generasie beskou. Hy staan bekend vir sy warm basstem wat 'n unieke bekoring aan sy ballades en sosio-politieke liedjies gee. As sosiale aktivis lewer Dariush 'n belangrike bydrae om die publiek bewus te maak van sosiale misstande soos menseregskendings, dwelmmisbruik, Vigs en die lot van straatkinders en vlugtelinge. Dariush Eghbali is in Karadj, 'n stad sowat 40 km wes van Teheran, grootgemaak. In die ouderdom van nege het hy die eerste keer op die verhoog van sy skool verskyn. Elf jaar later, in 1971, het die akteur Hassan Khayatbashi hom tydens 'n televisie-aanbieding aan 'n groter gehoor bekend gestel, en sy liedjie Donot Tell Me You Love Me het binnekort 'n groot treffer geword. Tot op datum het hy meer as 200 liedjies opgeneem en 26 langspelers vrygestel. Hy het voor gehore dwarsoor die wêreld opgetree en daarnaas rolle in twee Iranse rolprente vertolk.


Die nasionale vlag van Georgië (Georgies: საქართველოს სახელმწიფო დროშა; sakartwelos sakhelmtsʼipo drosja) is op 14 Januarie 2004 amptelik in gebruik geneem. Die vlag vertoon ’n rooi Sint Joriskruis op ’n wit agtergrond met ’n rooi Bolnur-Katskhuri-kruis in elk van die kwadrante. Die wit vlag met ’n enkele rooi Sint Joriskruis is vermoedelik gebruik deur Koning Vachtang I in die 5de eeu. Volgens oorlewering het Koningin Tamar ’n vlag met ’n donkerrooi kruis en ’n ster op ’n wit baan gebruik. In die kaart van 1367 deur Domenico en Francesco Pizzigano word die vlag van Tifilis (Tbilisi) aangedui as ’n Jerusalemkruis (’n groot kruis met kleiner kruise in elke kwadrant). Volgens D. Kldiasjwili (1997), is die Jerusalemkruis aanvaar na die heerskappy van Koning George V. Gedurende Georgië se kortstondige bestaan as ’n onafhanklike staat as die Demokratiese Republiek van Georgië van 1918 tot 1921, is ’n driekleur aanvaar. Die ontwerp het gekom na ’n vlagontwerpkompetisie gehou is en is gewen deur die skilder Iakob Nikoladze.


Manhattan is die stadsdeel (Engels: borough) in New York met die hoogste bevolkingskonsentrasie en met 'n sterk handelsontwikkeling. Dit het 'n geskatte bevolking (2013) van 1 626 159 en 'n oppervlakte van 87,5 km². Dit grens aan The Bronx in die noorde en die East River skei dit van Brooklyn. Broadway is ook in Manhattan. U.S. Census Bureau Geargiveer 6 Mei 2009 op Wayback Machine (en) Wikimedia Commons het meer media in die kategorie Manhattan. Hierdie artikel is ’n saadjie. Voel vry om Wikipedia te help deur dit uit te brei.


Lionel Andrés "Leo" Messi Cuccittini (gebore 24 Junie 1987 in Rosario, Santa Fe, Argentinië) is 'n Argentynse sokkerspeler wat vir die Franse sokkerklub Paris Saint-Germain speel. Die aanvaller speel sedert 2004 tot 2021 vir FC Barcelona se eerste span. Messi besit naas Argentynse ook Spaanse burgerskap. Sy bynaam is La Pulga (Die Vlooi). Hy het die bynaam te danke aan sy lengte en snelheid. "2014 FIFA World Cup Brazil: List of Players" (PDF) (in Engels). FIFA. 11 Junie 2014. p. 2. Geargiveer (PDF) vanaf die oorspronklike op 11 Desember 2018. Besoek op 15 Julie 2014. "10 Messi". uefa.com (in Engels). UEFA. Geargiveer vanaf die oorspronklike op 29 Junie 2015. Besoek op 27 Januarie 2015. Wikimedia Commons het meer media in die kategorie Lionel Messi. Hierdie artikel is ’n saadjie. Voel vry om Wikipedia te help deur dit uit te brei.


Archosauromorpha (Grieks vir "heersende akkedisvorms") is ’n infraklas of klade van Diapsida-reptiele wat tydens die Laat Perm vir die eerste keer hul verskyning gemaak het en gedurende die Trias meer algemeen geraak het. Dit is deur Jacques Gauthier, Arnold G. Kluge en Timothy Rowe (1988) gedefinieer as die groep wat Archosauria (krokodilagtiges, dinosourusse, voëls en verskeie ander uitgestorwe ordes) bevat, asook alle Sauria wat nader aan Archosauria is as aan Lepidosauria (tuataras, akkedisse en slange). Ingesluit in die klade is die groepe Rhynchosauria, Trilophosauridae, Prolacertiformes en Archosauriformes. Terwyl die reptiele bolangs van mekaar verskil (eers is almal in aparte subklasse geplaas) word hulle almal verbind deur ’n aantal klein skelet- en skedelooreenkomste wat daarop dui dat hulle ’n klade vorm wat van ’n gemeenskaplike voorsaat afstam. Jacques Gauthier, Arnold G. Kluge and Timothy Rowe (1988). "Amniote phylogeny and the importance of fossils". Cladistics. 4 (2): 105–209. doi:10.1111/j.1096-0031.1988.tb00514.x. Inligting van "Palaeos" Geargiveer 16 April 2007 op Wayback Machine Lyste taksa van Paleofiles


Die NG gemeente Suikerbos is een van die jongste gemeentes van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1985. Die kerkgebou is geleë by Dabchickstraat 1, Drie Riviere-Oos, Vereeniging. In 2013 was die leraar ds. N. Hamman. Daar was in daardie jaar 106 doop- en 455 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Pastelbruin is die kleur van pastelbruin. Volgens verskeie kleurskemas word pastelbruin as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Soho is 'n stadsdeel van die City of Westminster wat deel uitmaak van Londen se West End. Dit is een van die Britse hoofstad se tradisionele vermaakdistrikte wat vir die grootste deel van die 20ste eeu met nagtelike aktiwiteite, sekswinkels en die rolprentbedryf verbind is. Vanaf die vroeë 1980's het die distrik 'n merkwaardige transformasie tot 'n gesogte buurt ondergaan waar topgehalte-restaurante en mediakantore gevestig is, terwyl die aantal seksplekke aansienlik gekrimp het. Vandag word Soho as 'n klein multikulturele kwartier in Sentraal-Londen waargeneem waar sowel welgesteldes asook armer dele van die bevolking gehuisves word. Die plaaslike ekonomie steun op nywerhede, handelsondernemings en die kultuur- en vermaaklikheidsbedryf. Soho se klubs en kroeë lok Londenaars en besoekers, terwyl koffiewinkels, wat op naweke tot laat snags oop is, aan die buurt 'n besondere atmosfeer gee. Die kwartier rondom Berwick Street is 'n mekka vir plateversamelaars, met bekende winkels soos Blackmarket Records en Vinyl Junkies. Londen se Chinatown is in die suide van Soho rondom Gerrard Street geleë, terwyl vermaakplekke vir gays en lesbiërs in dele van die distrik, veral rondom Compton Street, saamgetrek is.


Kaboel Khan was die eerste bekende khan van die Khamag-Mongoolse konfederasie op die Mongoolse plato en die oupagrootjie van Djengis Khan. Toe die leërs van die Jin-dinastie Mongolië binneval, het Kaboel Khan hulle suksesvol afgeweer. Hoewel hy sewe seuns gehad het, het hy Ambaghai van die Taichuud-familie as sy opvolger benoem. Mongolia :: The rise of Genghis Khan – Britannica Online Encyclopedia Erich Haenisch, Die Geheime Geschichte der Mongolen, Leipzig 1948, p.7 (=section 52) Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Mantsjoerye (Chinees: 滿洲 / 满洲) is ’n moderne naam wat gegee is aan ’n groot geografiese gebied in Noordoos-Asië. Afhangend van die definisie, val Mantsjoerye gewoonlik geheel en al binne China of word dit soms verdeel tussen China en Rusland. In China word die streek tans gewoonlik Noordoos-China genoem, maar die naam Mantsjoerye word algemeen buite China gebruik vir die geografiese en historiese streek. Die gebied is tradisioneel die tuisland van verskillende volke soos die Xianbei, Khitan en Jurge, wat histories verskillende state gestig het. Dit is ook die tuiste van die Mantsjoes, na wie Mantsjoerye genoem is. Hierdie artikel is vertaal uit die Engelse Wikipedia "Manchuria". Encyclopædia Britannica. Encyclopædia Britannica Online. Encyclopædia Britannica Inc., 2012. Web. 17 Jun. 2012 http://oxforddictionaries.com/view/entry/m_en_gb0496460#m_en_gb0496460 http://www.merriam-webster.com/dictionary/manchuria


Die Namib-Naukluft Nasionale Park is 'n nasionale park van Namibië. Die park sluit 'n deel van die Namibwoestyn en die Naukluftberge in. Die gebied het 'n totale oppervlakte van 49 768 vierkante kilometer en is die grootste wildspark in Afrika en die vierde grootste ter wêreld. Die bekendste gebied in die park is Sossusvlei (saam met die Dooievlei), wat een van die belangrikste toerisme-aantreklikhede van Namibië is. Die dorre streek onderhou 'n verrassende verskeidenheid dierelewe, waaronder slange, geitjies, ongewone insekte, hiënas, gemsbokke en jakkalse. Vog kom die gebied in die vorm van mis vanaf die Atlantiese Oseaan binne, wat dan as reën val. Die gebied kry gemiddeld 106 millimeter neerslag per jaar, wat hoofsaaklik in die maande van Februarie en April gekonsentreer is. Die wind wat die mis inwaai is ook vir die park se manjifieke sandduine verantwoordelik. Die duine se gebrande oranjekleurige voorkoms is aan hul ouderdom te danke. Oor die jare het yster in die sand geoksideer (soos verroeste metaal). Hoe ouer die duin, hoe helderder die kleur. Hierdie duine is die hoogste ter wêreld en styg op plekke meer as 300 meter bo die woestynvlakte uit.


Kinkhoes is 'n aansteeklike kindersiekte wat veroorsaak word deur die bakterie Hemophilus pertussis. In die jare voor inenting en antibiotika het dit gepaard gegaan met baie longkomplikasies en sterftes. Die Belgiese bakterioloog Jules Bordet en sy Franse kollega Octave Gengou was die eerste geleerdes wat die mikrobe wat kinkhoes veroorsaak, gekweek het. Die wetenskaplike naam van die kiem is Haemophilus pertussis, maar selfs na meer as 100 jaar word nog dikwels daarna verwys as die Bordet-Gengou-basil. Haemoph//us pertussis Is een van die kleinste bakterië wat menslike siektes veroorsaak. Dit is ongeveer 0,001 mm lank en 0,0002 mm breed. Haemophllus beteken "liefhebber van bloed". Die kinkhoes-basil word so genoem omdat dit een van 'n groep bakterië is waaraan bloed verskaf moet word wanneer hulle kunsmatig in 'n laboratorium gekweek word. Pertussis beteken "hoes" - die mees kenmerkende eienskap van infeksle deur die mlkrobe. Die weefsel wat die lugpype na die longe uitvoer, word deur die Bordet-Gengou-basil aangeval. Wanneer 'n kind wat die  siekte onder lede het, hoes, versprei hy dus 'n groot aantal van die gevaarlike bakterieë in die lug rondom hom.


Die M.E.R.-prys vir jeuglektuur word toegeken aan publikasies uit die Nasionale Boekhandel-stal. Die toekenning van R5 000 en 'n goue medalje is in 1984 ingestel en is een van die jongste literêre pryse op die gebied van kinder- en jeuglektuur. Dit is na die skrywer Maria Elizabeth Rothmann (1875-1975), oftewel M.E.R. vernoem. Die prys is aan die volgende skrywers toegeken: 1984 – Alba Bouwer (Vlieg, swaeltjie, vlieg ver) 1985 – Rona Rupert (Al Everest se voëls) 1986 – Dolf van Niekerk (Die haasvanger) 1988 – Jenny Seed (Place among the stones) 1989 – Linda Rode (sameste.) & Alida Bothma (Illustr.) (Goue fluit, my storie is uit) 1990 – Lawrence Bransby (Down Street) 1992 – Nel Swart (Elk vir mekander) 1993 – Allan Jermieson (The Delmonico Two O Five) 1994 – Elizabeth van der Merwe (Kaljander van die Karoo) Jenny Robson (One magic moment) 1995 – Corlia Fourie (Die towersak) 1996 – Philip de Vos (Moenie 'n mielie kielie nie) 1997 – Jenny Robson (One magic moment) 1998 – Leon de Villiers (Die pro) 1999 – Barrie Hough (Skilpoppe) 2000 – Freda Linde (Eenders en Anders) 2001 – Jan Vermeulen (Geraamtes dra nie klere nie) 2002 – Dianne Hofmeyr (The Waterbearer) 2003 – Jackie Nagtegaal (Daar's vis in die punch) 2004 – Vir kinderliteratuur: Wynand Louw (Mr Humperdinck’s wonderful whatsit) met illustrasies deur Marjorie van Heerden.


Hierdie artikel handel oor die rekenaarstamlyn. Sien USB (dubbelsinnig) vir ander gebruike. USB (afkorting vir Universele Seriële Bus of universele seriebus; Engels: Universal Serial Bus) is 'n standaard vir die aansluiting van randapparatuur op rekenaars. Dit vervang die stadiger parallelle en serie-poorte, hoofsaaklik omdat die spoed van data-oordrag met USB soveel groter is. Die standaard is deur Intel uitgevind en hulle het protokolweergawe 1.0 in 1996 bekendgestel. Met behulp van die gestandaardiseerde USB-poort kon vervaardigers produkte maak wat met beide die standaard persoonlike rekenaar en Apple Macintosh versoenbaar is. Behalwe randapparatuur vir rekenaars word verskillende tipes mikrobeheerders van 'n USB-poort voorsien, byvoorbeeld om hul toepassing binne rekenaars en ingebedde stelsels te vereenvoudig. 'n Bykomende voordeel van USB is dat dit kragtoevoer aan die ingepropte randapparatuur kan verskaf. USB-toerusting kan ook gekoppel en ontkoppel word sonder om die rekenaar te herlaai. FireWire is 'n alternatief vir USB. Dit is veral geskik is vir die koppeling van toerusting wat hoë bandwydte vereis, soos eksterne hardeskywe en videokameras. Rekenaarbus Handwoordeboek van die Afrikaanse Taal, 6de uitgawe. Pearson. 2015. ISBN 978-1-77025-700-9.


Puttgarden is 'n nedersetting op die Duitse eiland Fehmarn in die Oossee. Dit lê op 'n belangrike veerbootroete tussen Duitsland en Denemarke. Die roete staan bekend as Vogelfluglinie. Daar is 'n seestraat tussen Puttgarden en die Deense eiland Lolland wat 18km wyd is. Treine word op die veerbote gelaai by beide nedersettings en dan na die anderkant geneem waar hulle hul reis voortsit. Hierdie artikel is ’n saadjie. Voel vry om Wikipedia te help deur dit uit te brei.


Die Watkins Glen Internasionale Renbaan, met die bynaam "The Glen", is 'n 5,430 km lange motorsportrenbaan wat geleë is in die dorp Dix, net suidwes van die dorpie Watkins Glen, New York, Verenigde State. Dit was lank oor die wêreld heen bekend as die tuiste van die Formule Een Verenigde State Grand Prix wat van 1961–1980 vir 20 jaar agtereenvolgens hier aangebied is. Dit is ook die tuiste van motorwedrenne in byna elke klas, insluitend die Wêreldsportmotorkampioenskap, Trans-Am, Can-Am, NASCAR Cup-reeks, die Internasionale Motorsportvereniging en die IndyCar-reeks. Die baan staan bekend as die mekka van Noord-Amerikaanse padwedrenne en is 'n gewilde plek onder aanhangers en bestuurders. Die fasiliteit is tans in besit van NASCAR. Aanvanklik is openbare strate in die dorp vir die renbaan gebruik. In 1956 is 'n permanente baan vir die ren gebou. In 1968 is die ren uitgebrei tot ses uur, wat die 6 uur van Watkins Glen geword het. Die huidige uitleg van die baan is sedert 1971 min of meer dieselfde, met klein aanpassings na die noodlottige ongelukke van François Cevert in 1973 en J.D. McDuffie in 1991.


Voedoeïsme (afgelei van vodun [vodṹ], wat in Ewe en Fon "gees" of "godheid" beteken) is 'n sambreelterm vir 'n reeks sinkretistiese godsdienste wat hul uitdrukking in spirituele rituele en volksgebruike vind. Voedoeïsme het sy oorsprong in Vodun, die tradisionele godsdiens en voorvaderverering wat deur 'n reeks volke in Wes-Afrika beoefen word (die Ewe in Oos- en Suid-Ghana, Suid- en Sentraal-Togo; die Kabye, Mina en Fon in Suid- en Sentraal-Togo en Suid- en Sentraal-Benin; aanhangers word ook onder die Gun of Gbe in Lagos en Ogun, Suidwes-Nigerië, aangetref). Vodun verskil merkbaar van ander tradisionele Afrika-godsdienste in die binneland van die bogenoemde Afrikalande en vorm die basis vir spirituele godsdienste met verwante name wat deur nakomelinge van etniese groepe soos Dahomey, Kongo, Joroeba en ander Afrikane, wat as slawe na die Nuwe Wêreld geneem en hier in die 16de en 17de eeu deur Rooms-Katolieke sendelinge gekersten is, met sinkretistiese elemente van ander godsdienste, veral Christendom (Rooms-Katolisisme), die geloofswêreld van die Kongovolk en inheemse gelowe van Amerikaanse Indiane vermeng en verder ontwikkel is tot 'n omvattende wêreld- en lewensbeskouing waarin naas religieuse oortuigings ook filosofie, geneeskunde en geregtigheid 'n sentrale plek inneem.


Die Eurasiatiese Unie (Russies: Евразийский Союз) is 'n politieke en ekonomiese unie van Eurasiatiese lande. Die lidlande is Wit-Rusland, Kasakstan, Kirgisië, Rusland, Tadjikistan en kan ook ander lande in Europa en Asië, soos lande wat deel van die Sowjetunie was, insluit. Die stigting van 'n Eurasiatiese Unie is in Oktober 2011 deur Rusland se eerste minister, Wladimir Poetin as teenvoeter vir die Europese Unie voorgetel. Die idee vir so 'n unie is egter reeds in 1994 deur die president van Kasakstan, Noersoeltan Nazarbajef, in 'n toespraak in Moskou bepleit. Op 18 November 2011 het die presidente van Wit-Rusland, Kasakstan en Rusland 'n ooreenkoms onderteken waarin hulle onderneem om die Eurasiatiese Unie in 2015 tot stand te bring. Die ooreenkoms bevat onder andere 'n roetekaart vir toekomstige integrasie en die vestiging van 'n Eurasiatiese Kommissie (gemodelleer op die Europese Kommissie) en die Eurasiatiese Ekonomiese Ruimte, wat hul werksaamhede op 1 Januarie 2012 begin het. Die ooreenkoms lê klem op ekonomiese integrasie en 'n toekomstige gemeenskaplike mark, en nie soseer op politieke integrasie nie.


Die Nautilus was 'n primitiewe duikboot wat die eerste keer in 1800 getoets is. Hoewel dit deur Cornelius Drebbel se vaartuig van 1620 voorafgegaan is, word Nautilus meestal as die eerste praktiese duikboot beskou. Die Nautilus is tussen 1793 en 1797 ontwerp deur die Amerikaanse uitvinder Robert Fulton, wat toe in die Franse Eerste Republiek gewoon het. Hy het onsuksesvol by die Vlootdirektoraat gepleit dat hulle die konstruksie subsidieer as 'n metode om die groeiende Britse seemag teen te staan. Sy tweede, ook onsuksesvolle, voorstel aan hulle was dat hy niks betaal hoef te word totdat die Nautilus van die Britse skepe gesink het nie, en dan slegs 'n klein persentasie van die prysgeld. Fulton het sy volgende voorstel aan die Minister van die Franse Vloot gerig, wat uiteindelik aan hom die toestemming verleen het om die vaartuig te begin bou. Fulton het die eerste Nautilus van koperplate oor ysterribbes by die Perrier-skeepswerf in Rouen gebou. Dit was 6,48 m lank en 1,93 m breed. Aandrywing is verskaf deur 'n handgeslingerde houtskroef. Die hol ysterboeg was die vaartuig se ballastenk, oorstroom en leeggemaak om dryfvermoë te verander.


Die Fingo-melkhoutboom (Umqwashu) is van historiese belang vir die Fingo-volk. Die boom is 13 km noordnoordwes van Peddie, op die pad van Peddie oor Breakfastvlei en Fort Willshire na Alice en Fort Beaufort. Tydens die Mfecane het die Fingo vroeg in die 1820's van Natal na Transkei gevlug. Weens onophoudelike aanvalle deur die Xhosa het die Fingo al verder wes gevlug tot net wes van die Keiskammarivier. Op 14 Mei 1835 het hulle by 'n groot melkhoutboom, die Umqwashu, stilgehou en onder die leiding van eerw. John Ayliff trou gesweer aan God en die Britse koning. Die Umqwashu is sedertdien vir die Fingo-vlolk 'n simbool van verlossing uit die slawerny. Hierdie boom is in 1942 tot monument verklaar en vir lange jare het die Fingo hier op 14 Mei bymekaargekom vir 'n herdenkingsgeleentheid. Aan drie ander melkhoutbome is die status van monument verleen, naamlik die Poskantoorboom by Mosselbaai, die Verdragboom by Woodstock en die Renosterfontein-melkhoutboom by Bredasdorp. Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. ISBN 0-620-00191-7


Kgakala is 'n swart woonbuurt direk langs Leeudoringstad in die Noordwes-provinsie van Suid-Afrika. Lys van dorpe in Suid-Afrika "Hoofplek Kgakala". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


’n Soetra of sutra is ’n mondelings of skriftelik oorgelewerde teks in Boeddhisme en Hindoeïsme. Dit is antieke Indiese letterkunde wat bestaan het voor die uitvinding van skrif en waarvan sommige later op skrif gestel is. Die woord "soetra" is afgelei van die werkwoord siv ("weef") en kan koord, tou of draad beteken (vergelyk die Afrikaanse uitdrukking "die draad van ’n verhaal"). In die Boeddhistiese letterkunde dui "soetra" op ’n lering van die Boeddha, en daarom is die inleiding van alle soetras: "So het ek dit gehoor" (Pali: evam me suttam). Drie groot kanonversamelings bestaan: die Pali-kanon met sy "mandjies" (Suttapitaka), die Sjinese Sanzang (wat nou gestandaardiseer is in die Taisho Tripitaka) en die Tibettaanse Kanjur. Die versamelings verskil gewoonlik vanweë die spesifieke vertolking deur die uiteenlopende Boeddhistiese skole (Theravada, Mahayana en Vajrayana). Die Pali-kanon is die geskrif van die Theravada-tradisie. Dié soetras is oorspronklik binne die kloosterkultuur op ’n hoogs georganiseerde manier mondelings oorgedra.


Metz is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Metz". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Nigel Mansell (gebore op 8 Augustus 1953) is 'n voormalige Britse Formule Eenrenjaer en die 1992-wêreldbestuurderskampioen. Hierdie artikel is ’n saadjie. Voel vry om Wikipedia te help deur dit uit te brei.


Die Ford Transit Custom is 'n middelgrootte, voorwielaangedrewe wa wat sedert 2012 deur die Ford Motormaatskappy geproduseer word. Dit vervang as 'n selfstandige model die kleiner voorwielaandrywing weergawes van die vierde geslag Ford Transit. Soos met die res van die Transitreeks, is die beter toegeruste passasiersweergawe gemerk as die Tourneo Custom. Dit is in 2012 onthul by die Handelsvoertuigskou in die Nasionale Uitstalsentrum in Birmingham, Engeland. Tans word die Transit Custom nie in die Verenigde State en Kanada bemark nie, maar dit word wel in Meksiko verkoop. Een enjin is beskikbaar, 'n 2.2 L inlynviersilinder Duratorq turbodiesel, in drie kragleweringsvlakke: 74 kW en 310 N·m se wringkrag, 92 kW en 350 N·m wringkrag, en 113 kW en 385 N·m wringkrag.


Ds. Johannes van Andel (Sprang by ’s-Hertogenbosch, Nederland, 1662 – Ternaten, 2 September 1690) was die negende predikante wat in diens van die Nederduitse Gereformeerde Kerk bevestig is. Hy het aan die Universiteit van Leiden studeer, waar hy op 8 Mei 1680 as student ingeskryf is. Ná sy studie is hy as predikant vir Indië benoem en het op weg daarheen, begin Junie 1687 in die Kaap aangekom. Kommandeur Simon van der Stel en sy raad het hom op 4 Junie 1687 "ná rijp overwegen des talents en vrome handels" as predikant vir "dese tedere volk planting" in die plek benoem van ds. Johannes Overney, wat 'n maand tevore oorlede is. In 'n brief aan Nederland het Van der Stel hom op 9 Julie beskryf as "een jongeman van seer goede bekwaamheden en stigtelijken wandel". Op 19 Oktober 1688 het hy die eerste kerkgebou van die NG gemeente Stellenbosch ingewy en 'n preek gehou oor Numeri 6:23 tot 27. Op 8 November 1688 het Van der Stel bepaal dat hy gereeld iedere drie maande na Stellenbosch moes gaan om die Sakramente daar te bedien.


Gawie Kellerman (*1961, Grootfontein–) is 'n Suid-Afrikaanse skrywer. Hoewel hy aanvanklik debuteer as kortverhaalskrywer, publiseer hy in 1991 ook 'n roman. Sy werke woord beskou as grensliteratuur. Gawie Kellerman is in 1961 op Grootfontein in Suidwes-Afrika (tans Namibië) gebore, waar hy ook groot word en skoolgaan.Hy sit sy studies voort in Windhoek waar hy homself bekwaam as onderwyser, waarna hy vir twee jaar militêre diensplig doen. Eers is hy naby Okahandja gestasioneer op 'n plek met die naam Osona, waar die Suidwes-gebiedsmag opgelei word. In sy tweede jaar van diensplig hou hy skool by die blanke skool op Katima Mulilo, wat in daardie tyd nog onder die Transvaalse Onderwysdepartement val. Na sy diensplig aanvaar hy 'n pos as Engels en Houtwerk onderwyser by 'n laerskool op Gobabis, waar hy ook toesighoudende personeellid by die skoolkoshuis is. Sy ouers bly op Thabazimbi in die Limpopo. In sy tweede jaar van studie na skool begin hy om gedigte te skryf en Drinkplek word in Februarie 1981 in Tydskrif vir Letterkunde gepubliseer. Hy slaan egter gou oor na kortverhale.


Die vlag van Suid-Afrika tussen 1928 en 1994 is oorspronklik deur die Unie van Suid-Afrika (1928–1961) en later deur die Republiek van Suid-Afrika (tot 1994) gebruik. Dit is tot in 1990 ook in Suidwes-Afrika (die huidige Namibië) gebruik, aangesien dié gebied onder Suid-Afrikaanse gesag was. Die vlag is op die Prinsevlag gebaseer en vertoon die vlag van die Verenigde Koninkryk, die vlag van die Oranje-Vrystaat en die vlag van die Zuid-Afrikaansche Republiek (Transvaal se Vierkleur) in ’n kleiner middelblok vertoon. Die vlag se bynaam is die Oranje, Blanje, Blou. Die vlag se ontwerp is in 1928 deur die Parlement onder die eerste Afrikanermeerderheidsregering goedgekeur. In 1948 het die Nasionale Party ná hul oorwinning in die algemene verkiesing tevergeefs gepoog om die vlagontwerp te verander om die vlag, wat hulle die “bloedvlek” (die vlag van die Verenigde Koninkryk) genoem het, te verwyder. Ná republiekwording in 1961 is dit as die nasionale vlag behou, ten spyte van die feit dat Suid-Afrika die Britse Statebond verlaat het.


Aloe jucunda is 'n bedreigde dwergaalwyn afkomstig van Somalië. Die plante is stamloos of met baie kort stamme; suierlote ontstaan gereeld en die plante vorm dan digte groepe tot 50 cm breed. Die blare-rosette is gewoonlik nie hoër as 35 cm nie. Daar is gewoonlik nie meer as 12 blaartjies nie en hulle is omtrent 4 cm lank en 2-5 cm breed. Die boonste vlak van die blaartjies is gewoonlik groen as die plantjies hoofsaaklik in die skaduwee groei, maar word ligbruin in skerp sonlig. Dit het ook talle liggroen tot wit kolle. Die onderste vlak het ’n donkergroen kleur en is ook gevlek. In die middel van die onderste vlak van die blaar tref mens 'n paar ligbruin hakies aan. Daar is klein rooi-bruin dorinkies op die rande van die blare. Die bloeiwyse is enkelvoudig en omtrent 33 cm hoog. Die blomblare het ’n diep-pienk kleur. Die filamente is lemoengeel. In Somalië word hulle gewoonlik op kalksteengrond aangetref en wel op noordelike hellings. In Johannesburg blom hulle gewoonlik in Januarie. G.W. Reynolds, The Aloes of Tropical Africa and Madagascar, The Trustees of The Aloes Book Fund, Mbabane, 1966, p.


Die koraalskildneuskobra (Aspidelaps lubricus) is 'n slang wat in Suider-Afrika voorkom. In Engels staan die slang bekend as die Cape coral snake. Daar is twee subspesies, naamlik die koraalskildneuskobra (A. lubricus lubricus) en die Kuneneskildneuskobra (A. lubricus cowlesi). Die slang kom weswaarts vanaf Somerset-Oos en Port Elizabeth tot by Kaapstad en noordwaarts tot in die suide van Namibië voor. Dit kom ook in die noorde van die Oos-Kaap en die suidweste van die Vrystaat voor. Die slang se rugkant is oranjegeel tot koraalrooi met 20 tot 47 smal swart of donkerbruin dwarsbande wat soms die lyf en stert omkring. Die pens is geelwit met swart dwarsbande. Die slang verkies klipbanke en klipperige droë, sanderige streke in dorre savanne, Karoostruikveld, fynbos en woestyn. Hulle vreet akkedisse, pootlose akkedisse wat meestal ondergronds leef asook klein slange en knaagdiere. Die gif is neurotoksies wat die asemhaling kan aantas. Byte is pynlik en veroorsaak 'n mate van swelsel. Daar is nie 'n teengif vir die slang se byt nie. Alfabetiese lys van slange Marais, Johan: Slange & slangbyt in Suider-Afrika. Struik Nature. 2014.


Die Gereformeerde kerk Rustenburg-Noord-Oos is die jongste van die drie Afrikaanse gemeentes van die GKSA in Rustenburg, Noordwes. Die gemeente het in Januarie 1994 ontstaan nadat die Gereformeerde kerk Rustenburg-Oos begin swaarkry het weens demografiese veranderings binne sy gemeentegrense (met ander woorde, die lidmate het weggetrek en elders gaan woon). Die Gereformeerde kerk Rustenburg-Noord het terselfdertyd ontbind en so het die nuwe, saamgestelde gemeente in Januarie 1994 tot stand gekom. Dié gemeente het in 1997 300 belydende en 125 dooplidmate gehad en in 2015 onderskeidelik 180 en 24, vergeleke met 232 en 48 vyf jaar vantevore. Dié gemeente is gestig op 30 Oktober 1949, 90 jaar ná die Gereformeerde kerk Rustenburg, die eerste in die hele kerkverband. Die standplaas waar ds. Dirk Postma die Gereformeerde Kerk gestig het, het ná afstigting binne Rustenburg-Noord se gemeentegrense geval. Aan die begin het moeder en dogter dieselfde kerkgebou gebruik omdat die Noord-gemeente geldelik nog swak was en dus nie dadelik aan kerkbou kon dink nie. Ook ’n pastorie moes eers wag sodat die eerste predikantspaar op die dorp moes loseer.


Nicholas Aylward Vigors (1785 - 26 Oktober 1840) was 'n Ierse dierkundige en politikus. In 1826 was hy 'n stigterslid van die Royal Zoological Society in Londen en hy was dié vereniging se eerste sekretaris tot 1833. Gedurende sy loopbaan het hy ongeveer veertig artikels oor ornitologiese onderwerpe gepubliseer, 'n ongewone nastrewing wat heelwat bespotting van sy politieke teenstanders uitgelok het. Hy was ook 'n lid van die Royal Irish Academy. Vigors was 'n lid van die parlement van die Verenigde Koninkryk van Groot-Brittanje en Ierland vanaf 1832 tot en met sy dood in 1840. "Rootsweb: Nicholas Aylward Vigors M.P. 1786–1840 by Brother P. J, Kavanagh, M,A" (in Engels). Geargiveer vanaf die oorspronklike op 30 Junie 2018. Besoek op 28 April 2016. "The Zoological Society of London : a sketch of its foundation and development, and the story of its farm, museum, gardens, menagerie and library by Scherren, Henry (1905)". Besoek op 28 April 2016.


Gaku Shibasaki (柴崎 岳, Shibasaki Gaku?, 28 Mei 1992 -) is 'n Japannese sokkerspeler. Hy het vir die Japanse nasionale sokkerspan uitgedraf. "2018 FIFA World Cup Russia – List of Players" (PDF). FIFA.com. Fédération Internationale de Football Association. 4 Junie 2018. Geargiveer vanaf die oorspronklike (PDF) op 19 Junie 2018. Besoek op 19 Junie 2018. Wikimedia Commons het meer media in die kategorie Gaku Shibasaki. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Cienfuegos is 'n provinsie in Kuba met ongeveer 400 000 inwoners. Die provinsie se hoofstad, Cienfuegos, het vandag 'n bevolking van 164 duisend inwoners. Provinsies van Kuba Oficina Nacional de Estadísticas (Kuba) Geargiveer 11 Maart 2019 op Wayback Machine (es) Hierdie artikel is ’n saadjie. Voel vry om Wikipedia te help deur dit uit te brei.


In hierdie gedeelte word 'n kort oorsig gegee oor die ontstaan van die inheemse teater in Suid-Afrika. Die ontstaan van die protesteater uit die improvisatoriese storieverteltradisie van die Afrika mense wat graag sang, dans en gehoordeelname ingesluit het word bespreek. Die ontstaan van die Afrikaanse teater word beskryf. In beide die geskiedenis van die inheemse Afrika teater en die Afrikaanse teater word die rol van die Engelse teater ook genoem. Die Engelse teater geskiedenis in Suid-Afrika is dus ineengevleg met die van die Afrika teater en die Afrikaanse teater. Die Engelse teater beïnvloed die ontstaan van 'n meer Westerse Afrika teater en versterk die pogings van die swart gemeenskap om protesteater te bedryf teen Apartheid. Ter selfdertyd baat die Afrikaanse gemeenskap ook want die Engelse kultuur kruisbestuif ook die Afrikanerkultuur. Met die stigting van die streeksrade van die verskillende provinsies baat die Engelse teater net soveel as die Afrikaanse teater by die subsidie wat die Apartheidsregering vir die kunste toegestaan het. Daar word vele toneelstukke in Engels opgevoer en baie van die Engelse toneelspelers en regisseurs het werk. Die Engelse invloed wat gestaan het vir vryheid van spraak het die teatergeskiedenis van Suid-Afrika verryk en vele uitstekende plaaslik geskrewe dramas laat ontstaan.


Die Sammy Marksmuseum is 'n Victoriaanse herehuis, die sogenaamde Zwartkoppies Hall, wat aan die nyweraar Sammy Marks behoort het. Dit is geleë op die plaas Zwartkoppies 364 JR, langs die Bronkorstspruitpad, sowat 23 km buite Pretoria. Sammy Marks is in 1843 in Litaue gebore en arriveer in 1868 in die Kaap waar hy met juwele begin smous het. Hy verhuis later na Kimberley en behaal sukses as 'n diamantverkoper. Hy raak betrokke in verskeie besighede en open onder andere 'n distilleerdery, 'n inmaakfabriek, 'n glasfabriek, 'n mieliemeul en staalwerke. Teen die einde van die 19de eeu was hy 'n miljoenêr en sy maatskappy behaal die ranglys van die top 10 rykste besighede aan die Witwatersrand. In 1884 koop Sammy Marks die plaas Zwartkoppies. Kort daarna bou hy die herehuis, Zwartkoppies Hall waar hy en sy vrou, Bertha, en hul kinders gewoon het tot en met 1909. Daarna het hullle die huis as 'n naweek wegbreekplek gebruik. Na sy dood in 1920 het Marks se weduwee en kinders die huis bewoon tot die dood van die laaste kind in 1978.


Amedeo Avogadro of Graaf Lorenzo Romano Amedeo Carlo Avogadro di Quaregna e Cerreto (9 Augustus 1776 – 9 Julie 1856) was 'n Italiaanse juris, fisikus en chemikus. Avogadro is in Piëmont gebore tydens de bewind van Viktor Amadeus III van die koninkryk Sardinië. Sy pa het in die regspraak van die Sardynse koninkryk gewerk en in Turyn gewoon. Amedeo het daar ook skoolgegaan en het in 1792 tot die regsfakulteit van die Universiteit van Turyn toegetree. Hy het in Maart 1798 afgestudeer en gewerk vir die Avvocato dei Poveri (die advokaat van die armes) en later die Avvocatura Generale (die algemene advokatuur) wat sy pa Filippo van 1777 tot 1787 gelei het. In 1801 het hy Secrétaire van die nuwe Franse Departement van Eridanus geword, ná die Franse verowering en inlywing van Piëmont. Hy het egter belangstelling vir die natuurwetenskap gekry en begin om daaroor in sy vrye tyd te lees. In 1804 het hy lid van die Akademie van Wetenskappe van Turyn geword, nadat vader Antonio Vassalli Eandi twee van sy verhandelings oor elektrisiteit gelees het. Vassalli Eandi het die leerstoel vir fisika beklee.


In die mediese vakterminologie verwys bekken (Latyn: "pelvis", bekken) na 'n benige, bekkenvormige ring wat uit die heiligbeen en die twee heupbene bestaan. Dit vorm 'n stewige afsluiting aan die onderkant van die romp en versprei die gewig van die mens oor albei bene wanneer 'n mens staan. Wikimedia Commons het meer media in die kategorie Bekken. Hierdie artikel is ’n saadjie. Voel vry om Wikipedia te help deur dit uit te brei.


"Afrikaners is plesierig" is ’n bekende Afrikaanse volksliedjie. Dit word ook in ander tale gesing, onder meer as "Die Zigeuner/Tiroler Sind Lustig" in Duits. Afrikaners is plesierig, dit kan jy my glo, hulle hou van partytjies, en dan maak hulle so: Eers draai die ou vroutjie en dan draai haar ou man, en hy vat haar om haar lyfie en dan draai hulle saam. Goeienag, my ou vroutjie, goeienag, my ou man! Oor 'n week 'n partytjie, en dan draai ons weer saam. Karen Zoid sing ook ’n verwerkte weergawe van die liedjie; dit was ’n snit op haar eerste album, "Poles Apart" van Junie 2001. Dit het ikoniese sukses in Suid-Afrika behaal en is deur die koerant Sunday Times aangewys as een van die beste 100 Suid-Afrikaanse liedjies. "FAK-sangbundel aanlyn". Geargiveer vanaf die oorspronklike op 11 Mei 2017. Besoek op 14 Mei 2017. "A new voice for SA rock". www.rock.co.za (in Engels). 31 Julie 2001. Geargiveer vanaf die oorspronklike op 23 Oktober 2019. Besoek op 17 Februarie 2016.


Another Brick in the Wall is die titel van drie liedjies, gebaseer op dieselfde basiese tema, op Pink Floyd se 1979-rockopera, The Wall, ondertiteld Deel 1 (Reminiscing), Deel 2 (Education) En Deel 3 (Drugs). Geskryf deur Pink Floyd se baskitaarspeler, Roger Waters. Hierdie artikel is in sy geheel of gedeeltelik vanuit die Engelse Wikipedia-artikel vertaal Hierdie artikel oor 'n musiek-verwante onderwerp is 'n saadjie. U kan help deur dit uit te brei.


Jean-Baptiste Nicolas Robert Schuman [ʀobɛʀ ʃuman] (* 29 Junie 1886 in Clausen, nou deel van Luxemburg; † 4 September 1963 in Scy-Chazelles) was 'n Franse staatsman met oorspronklik Duitse burgerskap. Hy was 'n vrome katoliek en lid van die Christendemokratiese party. Schuman het homself as 'n ware Europeër beskou. Hy is in Luxemburg met Duitse burgerskap gebore. As moedertaal het hy die dialek van Lotaringe gepraat. In 1918 het hy 'n Franse burger geword toe Lotaringe deur Frankryk ingelyf is. Hy het hom in die Tweede Wêreldoorlog by die Franse Weerstand aangesluit. Ná die oorlog het hy as Franse minister van buitelandse sake versoening met Duitsland bepleit. Hy is veral bekend vanweë die Schumanverklaring van 9 Mei 1950 wat as die begin van die Europese eenwording beskou word en wat tot die huidige Europese Unie gelei het. Saam met Jean Monnet word hy as die "vader van Europa" beskou. Robert Schuman se pa, Jean-Pierre Schuman (1837–1900), is in Évrange (Ewringen) gebore, wat in Lotaringe naby die grens met Luxemburg lê. In 1871 is hierdie gebied deur die Duitse Ryk ingelyf.


Op 22 Mei 2017 ontplof 'n bom in die voorportaal van die 21 000-sitplek Manchester Arena in Manchester, Verenigde Koninkryk, nes Ariana Grande se konsert daar tot 'n einde kom. Die ontploffing het plaasgevind om 22:33 BST (UTC+01:00, d.i. 23:33 SAST) en het 23 mense om die lewe gebring en 116 beseer. Salman Ramadan Abedi was die 22-jarige man wat volgens berigte die aanval uitgevoer het deur gebruik te maak van 'n tuisgemaakte bom. Die Islamitiese Staat het die slagting as 'n "aanval op Kruisvaarders" beskryf en het gewaarsku dat swaarder aanvalle teen "aanbidders van die Kruis" beplan word. Die aanval is die dodelikste terreurdaad in die Verenigde Koninkryk sedert Islamitiese terroriste bomme op Londense treine op 7 Julie 2005 laat afgaan het. "U.K. Police Name Suicide Bomber After 22 Killed at Pop Concert" (Nuusberig). Bloomberg (in Engels). Geargiveer vanaf die oorspronklike op 23 Oktober 2019. Besoek op 23 Mei 2017. "At least 22 dead and 59 injured in suicide attack at Manchester Arena" (Nuusberig). The Guardian (in Engels).